cyanic-selkie/wikianc huggingface dataset:
ദ് ഗ്രേറ്റ് ഗെയിം
കരുതിക്കൂട്ടിയുള്ള നിഷ്ക്രിയത്വം
ഒന്നാം ആംഗ്ലോ-അഫ്ഗാൻ യുദ്ധത്തിലെ കനത്ത തിരിച്ചടിയും 1857-ലെ ഇന്ത്യൻ ലഹളയും മൂലം അഫ്ഗാനിസ്താനിലെ രാഷ്ട്രീയകാര്യങ്ങളിലിടപെടാനോ, അതിനുവടക്ക് റഷ്യ നടത്തിക്കൊണ്ടിരുന്ന മുന്നേറ്റങ്ങൾക്കെതിരെ നടപടികൾ സ്വീകരിക്കാനോ ഇന്ത്യയിലെ ബ്രിട്ടീഷുകാർ മുതിർന്നില്ല. അഫ്ഗാനിസ്താനിൽ സൈനികവിന്യാസം നടത്തി റഷ്യയുടെ മുന്നേറ്റങ്ങൾക്ക് തടയിടണമെന്ന് ഇന്ത്യയിലെ ബ്രിട്ടീഷുകാരിൽ ഒരു വിഭാഗം ആവശ്യമുയർത്തിയിരുന്നെങ്കിലും 1864-ൽ ഗവർണർ ജനറലായി വന്ന ജോൺ ലോറൻസ് ഇതിനെ എതിർക്കുകയും അഫ്ഗാനിസ്താനിലേക്കുള്ള ഏതൊരു സൈനികനീക്കവും പരാജയത്തിലേ കലാശിക്കൂ എന്നും ബ്രിട്ടീഷുകാർ സിന്ധൂനദീതീരത്താണ് റഷ്യയെ നേരിടേണ്ടതെന്ന തീരുമാനം എടുക്കുകയും ചെയ്തു. കരുതിക്കൂട്ടിയുള്ള നിഷ്ക്രിയത്വം (മാസ്റ്റേർലി ഇനാക്റ്റിവിറ്റി - Masterly inactivity) എന്നാണ് ഈ നയത്തെ വിളിക്കുന്നത്. തുടർന്ന് 1878 വരെ ഇതേ നയമാണ് പിന്തുടർന്നിരുന്നത്. അതുകൊണ്ട് ഷേർ അലിയുടെ അഭ്യർത്ഥനകൾക്കുമേൽ വലിയ ഉറപ്പുകൾ നൽകാനോ അഫ്ഗാനിസ്താനിലെ കാര്യങ്ങളിൽ നേരിട്ട് ഇടപെടുന്നതിനും വിസമ്മതിച്ചു. എങ്കിലും സാമ്പത്തികസൈനികസഹായങ്ങൾ അവർ അഫ്ഗാനികൾക്ക് വാഗ്ദാനം ചെയ്തു.
1873-ൽ ബ്രിട്ടീഷുകാരുടെ സഹായത്തോടെ റഷ്യയുമായി ഒരു അതിർത്തിക്കരാറീലെത്താൻ അഫ്ഗാനികൾക്ക് സാധിച്ചു. ഗ്രാൻ‌വില്ലെ-ഗോർച്ചാക്കോവ് സന്ധി എന്നറിയപ്പെടുന്ന ഈ കരാറനുസരിച്ച് അമു ദര്യ, അഫ്ഗാനിസ്താന്റെ വടക്കൻ അതിർത്തിയയി ഇരുകൂട്ടരും അംഗീകരിച്ചു. എന്നാൽ ഇറാനും അഫ്ഗാനിസ്താനും തമ്മിലുള്ള ഒരു അതിർത്തിപ്രശ്നത്തിൽ മാദ്ധ്യസ്ഥം വഹിച്ച ബ്രിട്ടീഷുകാർ, ഹിൽമന്ദ് നദിയെ അതിർത്തിയായി നിശ്ചയിച്ചതിലൂടെ സിസ്താന്റെ ഫലഭൂയിഷ്ടമായ ഭൂരിഭാഗം പ്രദേശങ്ങൾ ഇറാനിലേക്ക് പോകുകയും അമീർ ഷേർ അലിയും ബ്രിട്ടീഷുകാരും തമ്മിലുള്ള ബന്ധം മോശമാകാൻ തുടങ്ങുകയും ചെയ്തു.
രണ്ടാം ആംഗ്ലോ-അഫ്ഗാൻ യുദ്ധം
മദ്ധ്യേഷ്യയിലെ റഷ്യൻ ആധിപത്യം വർദ്ധിക്കുന്നതിൽ ആശങ്കപൂണ്ടും, അഫ്ഗാൻ അമീർ ഷേർ അലി റഷ്യക്കാരുമായി ബന്ധം സ്ഥാപിക്കുന്നതിന്റെ പേരിലും, ഡിസ്രയേലിയുടെ നേതൃത്വത്തിൽ 1874-ൽ നിലവിൽവന്ന ബ്രിട്ടീഷ് സർക്കാർ നിഷ്ക്രിയത്വം അവസാനിപ്പിക്കുകയും അഫ്ഗാനിസ്താനിൽ ബ്രിട്ടീഷ് സാന്നിദ്ധ്യം അനിവാര്യമാണെന്ന് വിലയിരുത്തുകയും ചെയ്തു. ഇന്ത്യയിലെ അന്നത്തെ വൈസ്രോയിയായിരുന്ന നോർത്ത്ബ്രൂക്ക് പ്രഭു നിഷ്ക്രിയത്വത്തിന്റെ വക്താവായിരുന്നു. എന്നാൽ അഫ്ഗാനിസ്താനിൽ ഇടപെടാനായും അവിടെ ബ്രിട്ടീഷ് പ്രതിനിധികളെ നിയമിക്കാനുമായി ബ്രിട്ടണിൽനിന്നുള്ള സമ്മർദ്ധം മൂലം അദ്ദേഹം 1876-ൽ രാജിവച്ചു. വ്യക്തിപരമായ കാരണങ്ങളാണ് രാജിക്ക് കാരണമായി അദ്ദേഹം ചൂണ്ടിക്കാണിച്ചതെങ്കിലും ഈ സമ്മർദ്ധമാണ് കാരണമായിരുന്നതെന്ന് വിലയിരുത്തപ്പെടുന്നു. പകരമായെത്തിയ ലിട്ടൺ പ്രഭുവിലൂടെ ബ്രിട്ടീഷുകാർ മുന്നേറ്റനയം നടപ്പിലാക്കി. അഫ്ഗാനിസ്താനിലേക്ക് നയതന്ത്ര-സൈനികസംഘത്തെ അയക്കണമെന്ന് നിർദ്ദേശിക്കപ്പെട്ടു. 1876 അവസാനം ബ്രിട്ടീഷുകാർ കന്ദഹാറിന് തെക്ക് ഇന്നത്തെ പാകിസ്താനിലുള്ള ക്വെത്തയിൽ സൈനികത്താവളം സ്ഥാപിച്ചു. ഇക്കാലത്ത് റഷ്യയും തുർക്കിയുമായുള്ള യുദ്ധം ബ്രിട്ടൺ ഉൾപ്പെടുന്ന ഒരു വൻ യുദ്ധത്തിലേക്ക് മാറാൻ സാദ്ധ്യതയുണ്ടായിരുന്നെങ്കിലും 1878-ലെ ബെർലിൻ കോൺഗ്രസിലൂടെ എല്ലാ കക്ഷികളും ഒത്തുതീർപ്പാവുകയും ചെയ്തു. ഏഷ്യയിലെ റഷ്യൻ-ബ്രിട്ടീഷ് അധീനപ്രദേശങ്ങൾക്കിടയിലെ നിഷ്പക്ഷഭൂമിയായി അഫ്ഗാനിസ്താനെ കണക്കാക്കാനും ബെർലിനിൽ തീരുമാനമായിരുന്നു. എന്നാൽ ഈ തീരുമാനങ്ങൾ ഇന്ത്യയിലേക്കെത്തുംമുമ്പേ അഫ്ഗാനിസ്താനുമായുള്ള യുദ്ധത്തിന് ഇന്ത്യയിൽ അരങ്ങൊരുങ്ങിയിരുന്നു.
അവലംബം
വർഗ്ഗം:ഇന്ത്യയുടെ വിദേശബന്ധങ്ങൾ
മണ്ണൂർ ഗ്രാമപഞ്ചായത്ത്
പാലക്കാട് ജില്ലയിലെ പാലക്കാട് താലൂക്കിൽ പാലക്കാട് ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മണ്ണൂർ ഗ്രാമപഞ്ചായത്ത്. 1954 ൽ കമ്മ്യൂണിറ്റി പ്രോജക്ടുകൾ രൂപം കൊണ്ടതിനെ തുടർ‍ന്നാണ് മണ്ണൂർ പഞ്ചായത്ത് നിലവിൽ വന്നത്. 1962 ൽ വില്ലേജുകൾ പുന:സംഘടിപ്പിച്ചപ്പോൾ കിഴക്കുംപുറം, നഗരിപ്പുറം, മണ്ണൂർ എന്നീ റവന്യൂവില്ലേജുകൾ കൂട്ടിച്ചേർത്താണ് നിലവിലുള്ള മണ്ണൂർ പഞ്ചായത്ത് രൂപീകരിച്ചത്. മണ്ണൂർ വില്ലേജ് പരിധിയിലുള്ള ഈ പഞ്ചായത്തിന്റെ വിസ്തൃതി 1851.23 ഹെക്ടറാണ്. ഈ പഞ്ചായത്തിന്റെ അതിരുകൾ വടക്കുഭാഗം കേരളശ്ശേരി പഞ്ചായത്തും, തെക്ക്ഭാഗം പാലക്കാട്-ഷൊർണ്ണൂർ പഞ്ചായത്തുകളും, കിഴക്ക്ഭാഗം മങ്കര പഞ്ചായത്തും, പടിഞ്ഞാറുഭാഗം അമ്പലപ്പാറ, ലക്കിടിപേരൂർ പഞ്ചായത്തുകളുമാണ്.
വാർഡുകൾ
14 വാർഡുകൾ
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
സമാന്തരികം (നക്ഷത്രരാശി)
വർഗ്ഗം:നക്ഷത്രരാശികൾ
ഏറ്റുമാനൂർ നിയമസഭാമണ്ഡലം
കേരളത്തിലെ കോട്ടയം ജില്ലയിൽ സ്ഥിതി ചെയ്യുന്ന ഒരു നിയമസഭാമണ്ഡലമാണ് ഏറ്റുമാനൂർ നിയമസഭാമണ്ഡലം. കോട്ടയം താലൂക്കിൽ ഉൾപ്പെടുന്ന അയ്മനം, ആർപ്പൂക്കര, ഏറ്റുമാനൂർ,അതിരമ്പുഴ കുമരകം, നീണ്ടൂർ, തിരുവാർപ്പ് എന്നീ പഞ്ചായത്തുകൾ അടങ്ങുന്നതാണ് ഏറ്റുമാനൂർ നിയമസഭാമണ്ഡലം. . <mapframe width="300" height="300" text="ഏറ്റുമാനൂർ നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q16135978 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ടെൻസർഫ്ലോ
വിവരസാങ്കേതികവിദ്യയിൽ, പലവിധ ആവശ്യങ്ങൾക്കായി ഉപയോഗപ്പെടുത്താവുന്ന ഓപ്പൺ സോഴ്സ് സോഫ്റ്റ്‌വേർ ലൈബ്രറിയാണ് ടെൻസർ ഫ്ലോ. ഇത് ഒരു ഗണിത ലൈബ്രറിയാണ്. ന്യൂറൽ നെറ്റ്വർക്കുകൾ പോലെയുള്ള മെഷീൻ ലേണിംഗ് ആപ്ലിക്കേഷനുകളും ഇത് ഉപയോഗിക്കുന്നു. ഗവേഷണങ്ങൾക്കും ചില ഗൂഗിൾ ഉല്പന്നങ്ങളും ഇത് ഉപയോഗിക്കുന്നുണ്ട്.
മെറിൽ സ്ട്രീപ്
പ്രശസ്തയായ ഒരു അമേരിക്കൻ അഭിനേത്രിയാണ് മെറിൽ സ്ട്രീപ് (ജനനം: 1949 ജൂൺ 22 ). ആധുനിക കാലത്തെ ചലച്ചിത്ര അഭിനേത്രികളിൽ ഏറ്റവും പ്രതിഭാധന എന്ന് വിശേഷിപ്പിക്കപ്പെടുന്ന മെറിൽ, ടെലിവിഷൻ, നാടക രംഗങ്ങളിലും പ്രവർത്തിച്ചിട്ടുണ്ട്.
മൊത്തം പതിനേഴു തവണ ഓസ്‌കാറിനും ഇരുപത്തിയാറു തവണ ഗോൾഡൻ ഗ്ലോബിനും നാമനിർദ്ദേശം ചെയ്യപ്പെട്ടിട്ടുള്ള മെറിൽ സ്ട്രീപ് മൂന്ന് ഓസ്കാറുകളും എട്ട് ഗോൾഡൻ ഗ്ലോബുകളും സ്വന്തമാക്കിയിട്ടുണ്ട്. ഓസ്‌കാർ നാമനിർദ്ദേശങ്ങളിൽ മൂന്നെണ്ണം സഹനടിക്കുള്ളതും പതിനാലെണ്ണം മികച്ച നടിക്കുള്ളവയും ആയിരുന്നു. ക്രാമർ vs ക്രാമർ (1979), സോഫീസ് ചോയ്സ്(1982), ദി അയൺ ലേഡി (2011) എന്നീ ചിത്രങ്ങളിലെ അഭിനയമാണ് മെറിലിനെ വിവിധ വർഷങ്ങളിലെ ഓസ്‌കാർ പുരസ്കാരങ്ങൾക്ക് അർഹയാക്കിയത്. ഇവയിൽ ആദ്യത്തേത് സഹനടിക്കുള്ള പുരസ്കാരവും മറ്റ് രണ്ടെണ്ണം മികച്ച നടിക്കുള്ളവയുമായിരുന്നു.
ബാല്യം, വിദ്യാഭ്യാസം
1949-ൽ അമേരിക്കയിലെ ന്യൂ ജെഴ്സിയിൽ ഹാരി വില്യം സ്ട്രീപ്പിന്റെയും മേരി വൂൾഫിന്റെയും മകളായി മേരി ലൂയിസ് സ്ട്രീപ്പ് എന്ന മെറിൽ സ്ട്രീപ് ജനിച്ചു. 1971-ൽ വെസ്സാർ കോളേജിൽ നിന്ന് നാടകത്തിൽ ബിരുദവും തുടർന്ന് യേൽ നാടക വിദ്യാലയത്തിൽ നിന്ന് മാസ്റ്റർ ഓഫ് ഫൈൻ ആർട്സ് ബിരുദവും നേടി. യേലിലെ പഠനകാലത്ത് തന്നെ മെറിൽ വ്യത്യസ്ത വേഷങ്ങളെ നാടകവേദിയിൽ അവതരിപ്പിച്ചിരുന്നു. അവയിൽ വീൽ-ചെയർ ആശ്രയമായ എൺപതു വയസ്സുകാരി വൃദ്ധ മുതൽ ഷേക്സ്പിയറിന്റെ പ്രശസ്ത നാടകമായ  ഒരു വസന്തകാല രാത്രിസ്വപ്നത്തിലെ ഹെലന എന്ന ഗ്ലാമറസ് സുന്ദരി വരെ ഉൾപ്പെട്ടിരുന്നു.
സജീവ അഭിനയരംഗത്തേക്ക്
thumb|left|150px|മെറിൽ 1970-കളിൽ യേൽ സ്കൂളിലെ വിദ്യാഭ്യാസാനന്തരം മെറിൽ നിരവധി നാടകങ്ങളിൽ വേഷമിട്ടു. ന്യൂയോർക്ക് ഷേക്‌സ്പിയർ ഫെസ്റ്റിവൽ പ്രൊഡക്ഷൻസിന്റെ ഹെൻറി അഞ്ചാമൻ നാടകത്തിൽ റോൾ ജൂലിയോടൊപ്പവും മെഷേഴ്സ് ഓഫ് മെഷേഴ്സ്  എന്ന നാടകത്തിൽ സാം വാട്ടേഴ്‌സണും ജോൺ കാസലിനുമൊപ്പവും മെറിൽ അഭിനയിച്ചിരുന്നു. ജോൺ കാസലുമായി ബന്ധം പ്രണയമായി വളരുന്നത് ഇക്കാലയളവിലാണ്.
കാമുകന്റെ വേർപാട്
ഹോളോകാസ്റ്റ്  എന്ന ടെലിവിഷൻ പരമ്പരയിലെ ഒരു മുഖ്യവേഷം കൈകാര്യം ചെയ്തിരുന്ന മെറിലിനു ഇക്കാലത്ത് ചിത്രീകരണത്തിനായി ജർമനിയിലേക്കും ഓസ്ട്രിയയിലേക്കും യാത്ര ചെയ്യേണ്ടി വന്നു. തിരികെ ന്യൂയോർക്കിലെത്തിയ മെറിൽ, കാസലിന്റെ രോഗം തീവ്രമായതിനെ തുടർന്ന് അഭിനയരംഗത്തു നിന്ന് വിട്ടു നിന്ന് അദ്ദേഹത്തിന്റെ പരിചരണത്തിൽ ശ്രദ്ധിച്ചു. 1978 മാർച്ച് 12-ന് കാസൽ മരണമടഞ്ഞു.
വീണ്ടും അഭിനയരംഗത്ത്
രാഷ്ട്രീയം വിഷയമാക്കിയ ദ സെഡക്‌ഷൻ ഓഫ് ജോ ടൈൻ(1979) എന്ന ചിത്രത്തോടെ മെറിൽ വീണ്ടും അഭിനയത്തിൽ സജീവമാകുവാൻ തുടങ്ങി. അപ്പോഴേക്കും വലിയ പ്രേക്ഷകപിന്തുണ നേടുവാൻ കഴിഞ്ഞ ഹോളോകാസ്റ്റ് പരമ്പരയിലൂടെ മെറിൽ കൂടുതൽ പ്രശസ്തയായി തുടങ്ങിയിരുന്നു. ഈ പരമ്പരയിലെ അഭിനയത്തിന് അവർ മികച്ച നടിക്കുള്ള പ്രൈം ടൈം അവാർഡ് കരസ്ഥമാക്കി. ദ സെഡക്‌ഷൻ ഓഫ് ജോ ടൈൻ-നു പുറമേ 1979-ൽ തന്നെ പുറത്തിറങ്ങിയ അവരുടെ ഹാസ്യ-പ്രണയ ചിത്രമായ മാൻഹട്ടൻ, കുടുംബ ചിത്രമായ ക്രാമർ vs ക്രാമർ എന്നിവയും നിരൂപകപ്രശംസ നേടി. ഈ മൂന്നു ചിത്രങ്ങളിലെ അഭിനയങ്ങൾ ഒന്നിച്ച് പരിഗണിച്ച് മികച്ച സഹനടിക്കുള്ള ലോസ് ആഞ്ചൽസ് ഫിലിം ക്രിട്ടിക്സ് അസോസിയേഷൻ അവാർഡ്, നാഷണൽ ബോർഡ് ഓഫ് റിവ്യൂ അവാർഡ്, നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡ് എന്നിവ ലഭിക്കുകയുണ്ടായി. കൂടാതെ ക്രാമർ vs ക്രാമർ അവർക്ക് സഹനടിക്കുള്ള ഓസ്‌കാർ പുരസ്കാരവും നേടിക്കൊടുത്തു.
താരത്തിലേക്ക് ഉയരുന്നു
എഴുത്തുകാരനും സംഗീതസംവിധായകനുമായ എലിസബത്ത് സ്വാഡോസും സംവിധായകൻ ജോസഫ് പാപ്പും ചേർന്ന് 1979-ൽ ആലിസസ് അഡ്വഞ്ചേഴ്സ് ഇൻ വണ്ടർ ലാൻഡിന്റെ സ്ട്രീപ്പ് ആലീസ് ഇൻ കൺസേർട്ട് എന്ന പണിശാല ആരംഭിച്ചു. 1980 ഡിസംബർ മുതൽ ന്യൂയോർക്കിലെ പബ്ലിക് തിയേറ്ററിൽ പ്രദർശനം നടന്നു. ന്യൂയോർക്ക് ടൈംസിന്റെ ഫ്രാങ്ക് റിച്ച്, സ്ട്രീപ്പിനെ നിർമ്മാണത്തിന്റെ "ഒരു അത്ഭുതം" എന്ന് വിശേഷിപ്പിച്ചു. പക്ഷേ അവൾ എന്തിനാണ് ഇത്രയധികം ഊർജ്ജം ചെലവഴിച്ചതെന്ന് ചോദിക്കുകയുണ്ടായി. 1980 ആയപ്പോഴേക്കും സ്ട്രീപ്പ് സിനിമകളിലെ പ്രധാന വേഷങ്ങളിലേക്ക് മുന്നേറി. ന്യൂസ് വീക്ക് മാസികയുടെ കവറിൽ "80 കളിൽ ഒരു നക്ഷത്രം" എന്ന തലക്കെട്ടോടെ അവർ പ്രത്യക്ഷപ്പെട്ടു.
വിജയിക്കാത്ത കോമഡികളും ദി ബ്രിഡ്ജസ് ഓഫ് മാഡിസൺ കൗണ്ടി
1990 കളുടെ തുടക്കത്തിൽ സ്ട്രീപ്പിന്റെ സിനിമകളുടെ ജനപ്രീതി കുറയുന്നതായി ജീവചരിത്രകാരൻ കാരെൻ ഹോളിംഗർ വിശേഷിപ്പിച്ചു, ഗൗരവമേറിയതും എന്നാൽ വാണിജ്യപരമായി പരാജയപ്പെട്ടതുമായ നിരവധി നാടകങ്ങളെ തുടർന്ന്, ഒരു നടിക്ക് നാൽപതുകളിൽ ലഭ്യമായ ഓപ്ഷനുകളുടെ അഭാവം എന്നിവയെത്തുടർന്ന് ലളിതമായ ചിത്രം കൈമാറാനുള്ള ശ്രമമായിരുന്നു അത്. കുടുംബത്തോട് അടുത്തുള്ള ലോസ് ഏഞ്ചൽസിലെ ജോലി ചെയ്യാനുള്ള മുൻഗണനകൊണ്ട് തന്റെ അവസരങ്ങൾ പരിമിതപ്പെടുത്തിയിട്ടുണ്ടെന്ന് സ്ട്രീപ്പ് അഭിപ്രായപ്പെട്ടു. 1981-ലെ ഒരു അഭിമുഖത്തിൽ "ഒരു നടി നാൽപതുകളുടെ മധ്യത്തിൽ എത്തുമ്പോഴേക്കും ആരും അവളോട് താൽപ്പര്യപ്പെടുന്നില്ല. കൂടാതെ ആ ഷെഡ്യൂളിൽ രണ്ട് കുഞ്ഞുങ്ങളെയും ഉൾപ്പെടുത്താൻ നിങ്ങൾ ആഗ്രഹിക്കുന്നുവെങ്കിൽ, നിങ്ങളുടെ ഭാഗങ്ങൾ വളരെ ശ്രദ്ധയോടെ തിരഞ്ഞെടുക്കേണ്ടതുണ്ട്." 1990-ലെ സ്‌ക്രീൻ‌ ആക്ടറുടെ ഗിൽ‌ഡ് ദേശീയ വനിതാ സമ്മേളനത്തിൽ‌, സ്ത്രീകളുടെ തൊഴിലവസരങ്ങൾ കുറയുക, ശമ്പള തുല്യത, ചലച്ചിത്രമേഖലയിലെ റോൾ മോഡലുകൾ എന്നിവയ്ക്ക് ഊന്നൽ നൽകിക്കൊണ്ട് സ്ട്രീപ്പ് ആദ്യ ദേശീയ പരിപാടിക്ക് പ്രധാന കുറിപ്പ് നൽകി. സ്‌ക്രീനിലും പുറത്തും സ്ത്രീകളുടെ പ്രാധാന്യം കുറച്ചതിന് സിനിമാ മേഖലയെ അവർ വിമർശിച്ചു.
ഉരുക്കുവനിതയുടെ വേഷം
right|thumb|130px|മാർഗരറ്റ് താച്ചറായി മെറിൽ. 2010-കളിലെ മെറിലിന്റെ ആദ്യചിത്രം 'ഉരുക്കുവനിത' എന്ന് ലോകമെങ്ങും അറിയപ്പെട്ട ബ്രിട്ടന്റെ ഏക വനിതാ പ്രധാനമന്ത്രി മാർഗരറ്റ് താച്ചറുടെ ജീവിതസന്ദർഭങ്ങളെ കോർത്തിണക്കി ഫില്ല ലോയിഡ് സംവിധാനം ചെയ്ത ദി അയൺ ലേഡി എന്ന ബ്രിട്ടീഷ് ചിത്രം ആയിരുന്നു.1980-കളിൽ അധികാരത്തിന്റെ പര്യായമായിരുന്ന ശക്തയായ സ്ത്രീയിൽ തുടങ്ങി ഏകാന്തജീവിതം നയിക്കുന്ന, മറവിരോഗം ശല്യപ്പെടുത്തുന്ന, അസ്വാസ്ഥ്യങ്ങളാൽ വീർപ്പുമുട്ടുന്ന വൃദ്ധയെന്ന നിലയിലെത്തുന്ന മാർഗരറ്റ് താച്ചറിന്റെ വിവിധ ജീവിതാവസ്ഥകൾ അവതരിപ്പിച്ച മെറിലിന്റെ അഭിനയം ഏറെ പ്രശംസിക്കപ്പെട്ടു. കഥാപാത്രത്തിനാവശ്യമായ തനി ബ്രിട്ടീഷ് ഇംഗ്ലീഷ് ഉച്ചാരണം അമേരിക്കക്കാരിയായ മെറിലിന് അസാധ്യമാണെന്നു കരുതിയവരുടെ ആശങ്കകളെ അസ്ഥാനപ്പെടുത്തുവാൻ വിവിധ ഭാഷകളും സംസാരശൈലികളും സ്വായത്തമാക്കുന്നതിൽ വൈദഗ്ദ്യം പ്രകടിപ്പിച്ചിട്ടുള്ള മെറിലിനു അനായാസം സാധിച്ചു. ദി അയൺ ലേഡിയിലെ അഭിനയം മെറിൽ സ്ട്രീപ്പിനെ മികച്ച നടിക്കുള്ള ഓസ്‌കാർ പുരസ്കാരത്തിനു പുറമേ ഗോൾഡൻ ഗ്ലോബ്, ബാഫ്റ്റ പുരസ്കാരങ്ങൾക്കും അർഹയാക്കി.
അവലംബം
വർഗ്ഗം:ഹോളിവുഡ് ചലച്ചിത്ര നടിമാർ വർഗ്ഗം:1949-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ
കെൻറിങ്ങ് ദേശീയോദ്യാനം
കെൻറിങ്ങ് ദേശീയോദ്യാനം തായ്‍വാനിലെ ഹെങ്‍ചുൻ ഉപദ്വീപിൽ പിങ്ടങ് കൗണ്ടി യിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം തായ്‍വാനിലെ ഹെങ്‍ചുൻ, ചെച്ചെങ്ങ്, മൻഷൌ ടൌൺഷിപ്പുകളെ ഉൾക്കൊള്ളുന്നു. 1984 ജനുവരി 1-ന് സ്ഥാപിതമായ ദേശീയോദ്യാനം, തായ്‍വാനിലെ ഏറ്റവും പഴക്കമുള്ളതും ഏറ്റവും തെക്കുമാറിയതും ബാഷി ചാനൽ ഉൾപ്പെടെ തായ്‍വാൻ ദ്വീപിൻറെ തെക്കൻ മേഖല ഉൾപ്പെടുന്നതുമാണ്.
തായ്‍വാൻ സർക്കാരിലെ ആഭ്യന്തര മന്ത്രാലയത്തിനു കീഴിലുള്ള എക്സിക്യൂട്ടീവ് യുവാൻറെ ഭരണ നിയന്ത്രണത്തിലുള്ള ഈ ഉദ്യാനം, ഇവിടുത്തെ ഉഷ്ണമേഖലാ കാലാവസ്ഥ, സൂര്യപ്രകാശം, സുന്ദരമായ മലനിരകൾ, ബീച്ച്, മാർച്ച്  മാസത്തിൽ നടക്കുന്ന സ്പ്രിംഗ് സ്ക്രീം റോക്ക് ബാൻഡ് ഫെസ്റ്റിവൽ എന്നിവയാൽ പ്രശസ്തമാണ്. 2016 ൽ തായ്‍വാനിൽ 5.84 ദശലക്ഷം സന്ദർശകരുമുണ്ട്. തായ്‍വാനിലെ ഏറ്റവും ജനപ്രീതിയാർജ്ജിച്ച ടൂറിസ്റ്റ് കേന്ദ്രങ്ങളിലൊന്നായ ഇവിടെ 2016 ൽ 5.84 ദശലക്ഷം സന്ദർശകരെത്തിയിരുന്നു.
അവലംബം
വർഗ്ഗം:തായ്‌വാനിലെ ദേശീയോദ്യാനങ്ങൾ
ബ്രാം കോഹെൻ
ബ്രാം കോഹെൻ(ജനനം:1975) ഒരു അമേരിക്കൻ കമ്പ്യൂട്ടർ പ്രോഗ്രാമറാണ്‌. ബിറ്റ് ടോറന്റ് എന്ന പീർ ടു പീർ പോട്ടോകോളിന്റെയും, ഈ പ്രോട്ടോകോൾ ഉപയോഗിച്ചുള്ള ആദ്യത്തെ കമ്പ്യൂട്ടർ പ്രോഗ്രാം ആയ ബിറ്റ്ടോറന്റ് എന്ന സോഫ്റ്റ്‌വെയറിന്റെയും രചയിതാവ് എന്ന നിലയിലാണ്‌ കൂടുതലായും അറിയപ്പെടുന്നത്. കോഡ്‌കോൺ, സാൻഫ്രാൻസിസ്കോ ബേ ഏരിയ പീർ ടു പീർ ഹാക്കേർസ് മീറ്റിങ്ങിന്റെ സ്ഥാപക സംഘാടകനായും, കോഡ്‌വില്ലി എന്ന റിവിഷൻ കൺട്രോൺ പ്രോഗ്രാമിന്റെയും രചയിതാവായും അറിയപ്പെടുന്നു.
ആദ്യകാല ജീവിതവും കരിയറും
ന്യൂയോർക്ക് സിറ്റിയിലെ മാൻഹട്ടനിലെ അപ്പർ വെസ്റ്റ് സൈഡിൽ ഒരു അധ്യാപകനും കമ്പ്യൂട്ടർ ശാസ്ത്രജ്ഞനുമായിരുന്നു അദ്ദേഹത്തിന്റെ പിതാവ്. തന്റെ കുടുംബത്തിലുണ്ടായിരുന്ന ടൈമെക്‌സ് സിൻക്ലെയർ കമ്പ്യൂട്ടറിൽ അഞ്ചാം വയസ്സിൽ ബേസിക് പ്രോഗ്രാമിംഗ് ഭാഷ പഠിച്ചതായി അദ്ദേഹം അവകാശപ്പെടുന്നു. ന്യൂയോർക്ക് സിറ്റിയിലെ സ്റ്റുവെസന്റ് ഹൈസ്കൂളിൽ പഠിക്കുമ്പോൾ കോഹൻ യുണൈറ്റഡ് സ്റ്റേറ്റ്സ് ഓഫ് അമേരിക്ക മാത്തമാറ്റിക്കൽ ഒളിമ്പ്യാഡിന് യോഗ്യത നേടുന്നതിനുള്ള അമേരിക്കൻ ഇൻവിറ്റേഷണൽ മാത്തമാറ്റിക്സ് പരീക്ഷ പാസായി. ഹാംഷെയർ കോളേജ് സമ്മർ സ്റ്റഡീസ് ഇൻ മാത്തമാറ്റിക്സ് പ്രോഗ്രാമിലെ പൂർവ്വ വിദ്യാർത്ഥി കൂടിയാണ് അദ്ദേഹം. 1993-ൽ സ്റ്റുവെസന്റിൽ നിന്ന് ബിരുദം നേടിയ അദ്ദേഹം സുനി ബഫലോയിൽ(SUNY Buffalo-University at Buffalo) ചേർന്നു. 1990 കളുടെ പകുതി മുതൽ അവസാനം വരെ നിരവധി ഡോട്ട് കോം കമ്പനികളിൽ ജോലി ചെയ്യുന്നതിനായി അദ്ദേഹം പിന്നീട് കോളേജ് പഠനം ഇടക്ക് വെച്ച് നിർത്തി, ജിം മക്കോയ്‌ക്കൊപ്പം അദ്ദേഹം പ്രവർത്തിക്കുകയും, വളരെയധികം പ്രതീക്ഷകളോടെ ചെയ്യുകയും എന്നാൽ പരാജയപ്പെടുകയും പ്രോജക്റ്റായ മോജോനേഷൻ ആയിരുന്നു അവസാനത്തേത്.
രഹസ്യസ്വഭാവമുള്ള ഫയലുകൾ എൻക്രിപ്റ്റ് ചെയ്‌ത ഭാഗങ്ങളായി വിഭജിക്കാനും സോഫ്റ്റ്‌വെയർ പ്രവർത്തിക്കുന്ന കമ്പ്യൂട്ടറുകളിലും ആ കഷണങ്ങൾ വിതരണം ചെയ്യാനും മോജോനേഷൻ(MojoNation) ആളുകളെ അനുവദിച്ചു. ആർക്കെങ്കിലും ഈ എൻക്രിപ്റ്റ് ചെയ്ത ഫയലിന്റെ ഒരു പകർപ്പ് ഡൗൺലോഡ് ചെയ്യണമെങ്കിൽ, അവർ അത് പല കമ്പ്യൂട്ടറുകളിൽ നിന്നും ഒരേസമയം ഡൗൺലോഡ് ചെയ്യേണ്ടതുണ്ട്. ഈ ആശയം, ഒരു ഫയൽ ഷെയറിംഗ് പ്രോഗ്രാമിന് അനുയോജ്യമാണെന്ന് കോഹൻ കരുതി, കാരണം കാസ(KaZaA) പോലുള്ള പ്രോഗ്രാമുകൾ ഒരു വലിയ ഫയൽ ഡൗൺലോഡ് ചെയ്യാൻ വളരെ സമയമെടുക്കും, കാരണം ഫയൽ (സാധാരണയായി) ഒരു ഉറവിടത്തിൽ നിന്നാണ് (അല്ലെങ്കിൽ "പിയർ") വരുന്നത്. പല സ്രോതസ്സുകളിൽ നിന്നും ഫയലുകൾ ഡൗൺലോഡ് ചെയ്യാൻ കഴിയുന്ന തരത്തിലാണ് കോഹൻ ബിറ്റ്‌ടോറന്റ് രൂപകൽപ്പന ചെയ്തത്, അങ്ങനെ ഡൗൺലോഡ് സമയം വേഗത്തിലാക്കുന്നു, പ്രത്യേകിച്ചും അപ്‌ലോഡ് ചെയ്യുന്ന വേഗതയേക്കാൾ വേഗത്തിൽ ഡൗൺലോഡ് ചെയ്യുന്ന ഉപയോക്താക്കൾക്ക്. അതിനാൽ, ഒരു ഫയൽ കൂടുതൽ ജനപ്രിയമാകുമ്പോൾ, ഒരു ഉപയോക്താവിന് അത് വേഗത്തിൽ ഡൗൺലോഡ് ചെയ്യാൻ കഴിയും, കാരണം ഒരേ സമയം നിരവധി ആളുകൾ അത് ഡൗൺലോഡ് ചെയ്യുന്നതിനാൽ ഈ ആളുകൾ തന്നെ മറ്റ് ഉപയോക്താക്കൾക്കും വേണ്ടിയും ഡാറ്റ അപ്‌ലോഡ് ചെയ്യും.
സ്വയം രോഗനിർണ്ണയം നടത്തിയതിന്റെ അടിസ്ഥാനത്തിൽ തനിക്ക് ആസ്പർജർ സിൻഡ്രോം ഉണ്ടെന്ന് കോഹൻ പറയുന്നു.
ബിറ്റ്ടോറന്റ്
പൈത്തൺ പ്രോഗ്രാമിംഗ് ഭാഷയിൽ ആദ്യത്തെ ബിറ്റ്‌ടോറന്റ് ക്ലയന്റ് ഇമ്പ്ലിമെന്റേഷൻ കോഹൻ എഴുതി, അതിനുശേഷം മറ്റ് പല പ്രോഗ്രാമുകളും ഈ പ്രോട്ടോക്കോൾ ഉപയോഗിച്ച് നടപ്പിലാക്കിയിട്ടുണ്ട്.
അവലംബം
വർഗ്ഗം:1975-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ
ലാഗോസൂക്കസ്
ആർച്ചോസൗർ വിഭാഗത്തിൽ പെട്ട ഒരു പ്രാചീന ഉരഗം ആണ് ലാഗോസൂക്കസ്. ഇവയ്ക്കു ദിനോസറുമായി അടുത്ത ബന്ധം ഉണ്ട്. അർജന്റീനയിൽ നിനും ആണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്. ഇവ ജീവിച്ചിരുന്നത് മധ്യ ട്രയാസ്സിക് കാലത്ത് ആണ്.
വിവരണം
വളരെ മെലിഞ്ഞ ശരീര പ്രകൃതിയാണ് ഇവയ്ക് ഉണ്ടായിരുന്നത്. നാലു കാലിൽ നടന്നിരുന്ന ഇവ ,ആപത്ത് ഘടങ്ങളിലും ഇരയെ പിടിക്കുന്ന അവസരത്തിലും രണ്ടു കാലിൽ ഇവ ഓടിയിരുനതായി കരുതുന്നു.
അവലംബം
വർഗ്ഗം:ഉരഗങ്ങൾ വർഗ്ഗം:പുരാതനജീവികൾ
ദി അയൺ ലേഡി
ഇംഗ്ലണ്ടിൽ ഏറ്റവുമധികം കാലം അധികാരത്തിലിരുന്ന പ്രധാനമന്ത്രി മാർഗരറ്റ് താച്ചറിന്റെ ജീവിതത്തെ ആസ്പദമാക്കി 2011-ൽ പുറത്തിറങ്ങിയ ബ്രിട്ടീഷ് ചലച്ചിത്രമാണ് ദി അയൺ ലേഡി. ഫില്ല ലോയ്‌ഡ് സംവിധാനം ചെയ്ത ഈ ചിത്രത്തിൽ താച്ചറിന്റെ പ്രധാന വേഷം കൈകാര്യം ചെയ്തിരിക്കുന്നത് മെറിൽ സ്ട്രീപ്പാണ്. എന്നാൽ അവരുടെ ആദ്യകാല രാഷ്ട്രീയ ജീവിതം അവതരിപ്പിച്ചിരിക്കുന്നത് അൽക്സാണ്ഡ്ര റോച്ച് എന്ന മറ്റൊരു നടിയാണ്. നായികാപ്രാധാന്യമുള്ള ഈ ചിത്രത്തിന്റെ സംവിധാനവും തിരക്കഥയും നിർവ്വഹിച്ചിരിക്കുന്നതും സ്ത്രീകളാണെന്ന പ്രത്യേകത കൂടിയുണ്ട്.
ബ്രിട്ടണിലെ പുരുഷാധിപത്യം നിറഞ്ഞ രാഷ്ട്രീയത്തെ ഏറെക്കാലം ഉൾപ്പിടിയിലൊതുക്കി നിർത്തുകയും എന്നാൽ വാർദ്ധക്യത്തിൽ മറവിരോഗത്തോടും അവശതകളോടും മല്ലിടുകയും ചെയ്യേണ്ടി വരുന്ന താച്ചറിന്റെ ജീവിതകഥ ഷേക്‌സ്പീരിയൻ ദുരന്തനാടക ശൈലിയിലാണ് ദി അയൺ ലേഡിയിൽ അവതരിപ്പിച്ചിരിക്കുന്നത്. ഈ ചിത്രത്തിലെ അഭിനയം മെറിൽ സ്ട്രീപ്പിന് മികച്ച നടിക്കുള്ള ഓസ്‌കാർ, ഗോൾഡൻ ഗ്ലോബ്, ബാഫ്ത തുടങ്ങി നിരവധി പുരസ്കാരങ്ങൾ നേടിക്കൊടുത്തു.
അവലംബം
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
കെ.ടി. ജയകൃഷ്ണൻ വധം
ലഘുചിത്രം|വലത്ത്‌|കെ.ടി. ജയകൃഷ്ണൻ ബി.ജെ.പി നേതാവും സ്കൂൾ അദ്ധ്യാപകനുമായിരുന്ന കെ.ടി.ജയകൃഷ്ണൻ മാസ്റ്ററെ 1999-ൽ ക്ലാസ് മുറിയിൽ വെച്ച് വെട്ടിക്കൊലപ്പെടുത്തിയ സംഭവം ആണ് '''കെ.ടി. ജയകൃഷ്ണൻ മാസ്റ്റർ വധം''' എന്ന് അറിയപ്പെടുന്നത്. വലിയ കോളിളക്കം സൃഷ്ടിച്ച കേസിലെ പ്രതികളെല്ലം സി.പി.എം പ്രവർത്തകരായിരുന്നു.
വധത്തിന്റെ പശ്ചാത്തലം
1999 ഡിസംബർ ഒന്നിന് പാനൂർ ഈസ്റ്റ് മൊകേരി യു.പി സ്‌കൂളിൽ ക്ലാസ്സെടുക്കുന്നതിനിടെയാണ് കെ.ടി ജയകൃഷ്ണൻ വധിക്കപ്പെടുന്നത്. യുവമോർച്ച സംസ്ഥാന വൈസ് പ്രസിഡന്റായിരുന്ന അദ്ദേഹത്തെ വിദ്യാർഥികളുടെ മുന്നിലിട്ടാണ് അക്രമിസംഘം കൊലപ്പെടുത്തിയതു്.
അവലംബം
വർഗ്ഗം:കേരളത്തിലെ കൊലക്കേസുകൾ വർഗ്ഗം:കണ്ണൂരിലെ രാഷ്ട്രീയകൊലപാതകങ്ങൾ
മൊറാഴ സമരം
ബ്രിട്ടീഷ് സാമ്രാജ്യത്വം ഏകപക്ഷീയമായി രണ്ടാം ലോകയുദ്ധത്തിൽ ഇന്ത്യയെ പങ്കാളിയാക്കിയതിനെതിരെ എല്ലാവിഭാഗം ജനങ്ങളും പ്രതിഷേധവുമായി രംഗത്തിറങ്ങി. ഇതിന്റെ തുടർച്ചയായി നടന്ന പ്രതിഷേധങ്ങളും സമരങ്ങളുമാണ് മൊറാഴ സമരമായി രൂപപ്പെട്ടത്.
ചരിത്രം
കെ പി സി സി, മർദ്ദനത്തിനെതിരെ പ്രതിഷേധദിനം ആചരിക്കാൻ ആഹ്വാനം ചെയ്തു. കെ പി സി സിയുടെ പ്രതിഷേധാഹ്വാനത്തിനു മുമ്പു തന്നെ കർഷകസംഘം വിലവർദ്ധന പ്രതിഷേധ ദിനമാചരിക്കുവാൻ ആഹ്വാനം നടത്തിയിരുന്നു.ചിറയ്‌ക്കൽ താലൂക്കിലെ കീച്ചേരിയിലാണ്‌ കർഷകസംഘം സമ്മേളനം നടത്താൻ തീരുമാനിച്ചത്‌.1940 മെയ് 20ന് നിശ്ചയിച്ച മർദ്ദന പ്രതിഷേധദിനം ഗാന്ധിജിയുടെ അഭ്യർഥനപ്രകാരം ജൂലായ് 21ലേക്ക് മാറ്റി. അന്ന് മലബാറിലാകെ പ്രതിഷേധമിരമ്പി. പിന്നീട് ഓഗസ്റ്റ് 18ന് പൗരസ്വാതന്ത്ര്യദിനമാചരിക്കാൻ കമ്മ്യൂണിസ്റ്റ് പാർട്ടി ആഹ്വാനം നടത്തിയെങ്കിലും അതിന് ജില്ലാ മജിസ്‌ട്രേറ്റ് നിരോധനം ഏർപ്പെടുത്തി. 1940 സെപ്തംബർ 8ന് ചേർന്ന കെ പി സി സി, സെപ്തംബർ 15ന് പ്രതിഷേധദിനമായി ആചരിക്കാൻ ആഹ്വാനം ചെയ്തു. മലബാർ കലക്ടർ ഇതിന് നിരോധനം പ്രഖ്യാപിച്ചു. കെ പി സി സി സെക്രട്ടറി കെ ദാമോദരൻ നിരോധനാജ്ഞ ലംഘിക്കാൻ ആഹ്വാനം ചെയ്തു. നിരോധനം ലംഘിച്ചുകൊണ്ട് മലബാറിലാകെ ജനങ്ങൾ പ്രതിഷേധിച്ചു. പലയിടങ്ങളിലും പ്രകടനത്തെ പോലീസ് അറസ്റ്റുൾപ്പെടെയുള്ള മർദ്ദനമുറകളാൽ നിഷ്ഠൂരമായി നേരിട്ടു.
ചിറക്കൽ താലൂക്കിലെ കീച്ചേരിയിൽ പ്രതിഷേധ ദിനാചരണത്തോടൊപ്പം കർഷകസമ്മേളനവും നടത്താൻ തീരുമാനിച്ചിരുന്നു. സപ്തംബർ 15ന് രാവിലെ മുതൽതന്നെ ചെറുജാഥകൾ കീച്ചേരിയിലേക്ക് പുറപ്പെട്ടു. വളപട്ടണം പോലീസ് എസ് ഐ കുട്ടികൃഷ്ണമേനോനും സംഘവും കീച്ചേരിയിലെത്തി, തുടർന്ന് നിരോധന ഉത്തരവുണ്ടായി. നേതാക്കൾ ഉത്തരവ് ബാധകമല്ലാത്ത മൊറാഴ വില്ലേജിലെ അഞ്ചാംപീടികയിലേക്ക് പ്രകടനവും സമ്മേളനവും മാറ്റി. വിഷ്ണുഭാരതീയന്റെ അധ്യക്ഷതയിൽ 4 മണിയോടെ അഞ്ചാംപീടികയിൽ പൊതുയോഗം ആരംഭിച്ചു. ഈ സമയം വളപട്ടണം എസ് ഐ കുട്ടികൃഷ്ണമേനോൻ തളിപ്പറമ്പ് മജിസ്‌ട്രേറ്റിനെയും കൂട്ടി അവിടെയെത്തി. പ്രകടനവും പൊതുയോഗവും നിരോധിച്ചതായി പ്രഖ്യാപിച്ചു. എന്നിട്ടും ജനം പിരിഞ്ഞുപോകാതെവന്നപ്പോൾ എസ് ഐ യുടെ നേതൃത്വത്തിൽ ലാത്തിചാർജ്ജ് തുടങ്ങി. പൊറുതിമുട്ടിയ ജനം കയ്യിൽ കിട്ടിയ കല്ലും വടികളുമായി ചെറുത്തുനിന്നു. ജനങ്ങൾക്കുനേരെ രണ്ടുതവണ പോലീസ് വെടിവെച്ചു. ജനം പിരിഞ്ഞുപോകാതെ ഉറച്ചുനിന്നു. ഇതിനിടയിൽ കല്ലേറുകൊണ്ട് കുഴഞ്ഞുവീണ എസ് ഐ കുട്ടികൃഷ്ണമേനോൻ അവിടത്തന്നെ മരിച്ചു. പരിക്കേറ്റ ഹെഡ് കോൺസ്റ്റബിൾ ഗോപാലൻ നമ്പ്യാർ പിന്നീട് ആശുപത്രിയിൽവെച്ചും മരിച്ചു.
കേസും കോടതി വിധിയും
ചരിത്രത്തിൽ മറ്റൊരധ്യായം കുറിച്ച വിചാരണയും വിധിന്യായവുമായിരുന്നു ഈ കേസിന്റേത്‌. 40 പേരെ പ്രതിചേർത്താണ് കേസ് ഫയൽ ചെയ്തത്. പോലീസ്‌ ഭീകരതയെക്കുറിച്ച്‌ പത്രങ്ങൾപോലും റിപ്പോർട്ട് ചെയ്യാൻ ഭയന്ന ഇക്കാലത്ത്‌ പി കൃഷ്ണപിള്ള അടക്കമുള്ള നേതാക്കൾ ഒളിവിൽ പ്രവർത്തിച്ച്‌ ജനങ്ങൾക്ക്‌ ആത്മവിശ്വാസം പകർന്നു.34 പേരെ കോടതിയിൽ ഹാജരാക്കാൻ പോലീസിന് കഴിഞ്ഞു. ഒരു കൊല്ലത്തോളം നീണ്ടുനിന്ന കേസിൽ മദ്രാസ് ഹൈക്കോടതി 14 പേരൊഴികെ എല്ലാവരെയും വിട്ടയച്ചു. കെ പി ആർ ഗോപാലനെ വധശിക്ഷയ്ക്ക് വിധിച്ചെങ്കിലും ജനകീയ സമ്മർദ്ദത്തെ തുടർന്ന് ശിക്ഷ ജീവപര്യന്തമായി ഇളവുചെയ്തു മലബാറിന്റെയും ഇന്ത്യയുടെയും രാഷ്ട്രീയ സെഷൻസ്‌ കോടതി കെ പി ആറിനേയും ടി രാഘവൻ നമ്പ്യാരേയും ഏഴുവർഷത്തെ കഠിനതടവിനും മറ്റു പ്രതികളെ അതിൽ കുറഞ്ഞ ശിക്ഷക്കും വിധിച്ചു. പ്രതികളെ സംബന്ധിച്ചേടത്തോളം അവർക്ക്‌ കുട്ടികൃഷ്ണമേനോനെ വധിക്കണമെന്ന് ആഗ്രഹമുണ്ടായിരുന്നില്ലെന്ന് കോടതി വിധിയിൽ ജഡ്ജി വ്യക്തമാക്കി. പക്ഷേ, പ്രതികൾക്ക്‌ കടുത്ത ശിക്ഷ നൽകണമെന്ന് നിർബന്ധമുണ്ടായിരുന്ന കൊളോണിയൽ ഭരണകൂടം ഹൈക്കോടതിയിൽ അപ്പീൽ നൽകുകയും കെ പി ആറിന്റെ കഠിന തടവ്‌ വധശിക്ഷയാക്കി മാറ്റുകയും ചെയ്തു. പക്ഷേ, ഈ കോടതിവിധിക്കെതിരെ ഇന്ത്യയിലാകമാനം പ്രതിഷേധത്തിന്റെ അലകൾ ഉയർന്നു. കോടതിയുടെ തീരുമാനത്തെ വെല്ലുവിളിക്കാൻ സകലമാന ജനവിഭാഗങ്ങളും തയ്യാറായി. നിരവധി പെറ്റീഷനുകളും അതിലേറെ ജാഥകളും പ്രകടനങ്ങളും റാലികളും സംഘടിപ്പിക്കപ്പെട്ടു. ഗാന്ധി, നെഹ്‌റു അടക്കമുള്ള ദേശീയ നേതാക്കൾക്ക്‌ ഈ കാര്യത്തിൽ ഇടപെടേണ്ടിവന്നു. അവസാനം 1942 മാർച്ച്‌ മാസത്തോടെ ബ്രിട്ടീഷ്‌ ഗവൺമെന്റ്‌ കെ പി ആറിന്റെ വധശിക്ഷ ഇളവ്‌ ചെയ്തുകൊണ്ട്‌ ഉത്തരവിറക്കി.
പുറം കണ്ണികൾ
വർഗ്ഗം:കേരളത്തിലെ സ്വാതന്ത്ര്യസമരങ്ങൾ
ആൽഷാസോറസ്
തെറിസീനോസൌറോയിഡ് കുടുംബത്തിൽ പെട്ട ഒരു ദിനോസർ ആണ് ആൽഷാസോറസ്. ഈ കുടുംബത്തിലെ ഏറ്റവും പുരാതനമായ ഇനങ്ങളിൽ ഒന്നാണ് ഇവ. തെറാപ്പോഡ വിഭാഗത്തിൽ പെട്ട ഇവ സസ്യഭോജി ആയിരുന്നു. തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് മംഗോളിയയിലെ മരുഭുമിയിൽ നിന്നു ആണ്.
പേര്
പേരിന്റെ അർഥം ആൽഷാ മരുഭുമിയിലെ പല്ലി എന്നാണ്.
ശരീര ഘടന
നീണ്ട കഴുത്ത്, ചെറിയ വാല് , വലിയ വയർ, കൈയിൽ കൂർത്ത് മൂർച്ചയേറിയ വലിയ നഖങ്ങൾ തുടങ്ങി തെറിസീനോസൌറോയിഡ് കുടുംബത്തിൽ കാന്നുന്ന പ്രതേകതകൾ ഇവയ്ക്കും ഉണ്ടായിരുന്നു. കണ്ടു കിട്ടിയവയിൽ വെച്ച് ഏറ്റവും നീളം എറിയവയ്ക്ക് 12 അടി ആണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
മുണ്ടൂർ ഗ്രാമപഞ്ചായത്ത്
പാലക്കാട് ജില്ലയിലെ പാലക്കാട് താലൂക്കിൽ പാലക്കാട് ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മുണ്ടൂർ ഗ്രാമപഞ്ചായത്ത്. മുണ്ടൂർ ഒന്ന്, മുണ്ടൂർ രണ്ട്, എഴക്കാട് എന്നീ വില്ലേജുകളിലായി വ്യാപിച്ചുകിടക്കുന്ന മുണ്ടൂർ ഗ്രാമപഞ്ചായത്തിന് 30.04 ചതുരശ്രകിലോമീറ്റർ വിസ്തൃതിയുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് പുതുപ്പരിയാരം, കരിമ്പ പഞ്ചായത്തുകളും, തെക്കുഭാഗത്ത് പുതുപരിയാരം, പറളി പഞ്ചായത്തുകളും, കിഴക്കുഭാഗത്ത് പുതുപ്പരിയാരം പഞ്ചായത്തും, പടിഞ്ഞാറുഭാഗത്ത് കോങ്ങാട്, കരിമ്പ പഞ്ചായത്തുകളുമാണ്. 1955-ലാണ് ഈ പഞ്ചായത്ത് രൂപം കൊണ്ടത്. അന്നു മുണ്ടൂർ അംശം മാത്രമടങ്ങിയതായിരുന്നു മുണ്ടൂർ പഞ്ചായത്ത്. പിന്നീട് 1960ൽ പഞ്ചായത്ത് ഡിലിമിറ്റേഷൻ വന്നതോടെ മുണ്ടൂർ വില്ലേജ്, പൂതനൂർ വില്ലേജ്, എഴക്കാട് വില്ലേജ്, കാഞ്ഞിക്കുളം വില്ലേജ് എന്നിവ ചേർത്ത് ഇന്നത്തെ രൂപത്തിലുള്ള പഞ്ചായത്ത് നിലവിൽ വന്നു. പിൽക്കാലത്ത് ഈ പ്രദേശമാകെ ഇന്നു കാണുന്ന മട്ടിൽ രണ്ടു വില്ലേജുകളാക്കി ചുരുക്കി. ഒരു മലയോരപ്രദേശമായ മുണ്ടൂർ പഞ്ചായത്ത് ഇന്നത്തെ രൂപത്തിൽ നിലവിൽ വന്നത് 1962-ലാണ്.
ചിത്രങ്ങൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
സംഘം
ബുദ്ധസംഘങ്ങൾ
ബുദ്ധസംഘങ്ങൾക്കായി നിർമ്മിക്കപ്പെട്ട നിയമങ്ങൾ വിനയ പിതക എന്ന ഗ്രന്ഥത്തിൽ പരാമർശിക്കുന്നുണ്ട്. ഇതനുസരിച്ച് എല്ലാ പുരുഷന്മാർക്കും സംഘത്തിൽ ചേരാമായിരുന്നു എന്നാൽ സംഘത്തിൽ ചേരുന്നതിനു മുൻപ് അനുവാദം വാങ്ങിയിരിക്കണം.
സംഘങ്ങളിൽ അംഗമാകുന്ന സ്ത്രീപുരുഷന്മാർ ലളിതജീവിതം നയിച്ചിരുന്നു. മിക്കസമയവും ഇവർ ധ്യാനനിരതരായിരുന്നു. നിശ്ചിതസമയങ്ങളിൽ ഇവർ പട്ടണങ്ങളിലും ഗ്രാമങ്ങളിലും പോയി ഭക്ഷണം യാചിച്ചു. ഇതിനാൽ ഇവർ പ്രാകൃതഭാഷയിൽ യാചകൻ എന്നർത്ഥമുള്ള ഭിക്ഷു എന്നും ഭിക്ഷുണി എന്നും പേരുകളിൽ അറിയപ്പെട്ടു. ഇവർ ജനങ്ങളെ ബുദ്ധമാർഗ്ഗം ഉപദേശിക്കുകയും സംഘത്തിനുള്ളിലുള്ള തർക്കങ്ങൾ പരിഹരിക്കുന്നതിന്‌ യോഗങ്ങൾ ചേരുകയും ചെയ്തു.
ബ്രാഹ്മണർ, ക്ഷത്രീയർ, വ്യാപാരികൾ, തൊഴിലാളികൾ, വെപ്പാട്ടികൾ, അടിമകൾ എന്നിങ്ങനെ സമൂഹത്തിന്റെ നാനാതുറകളിലുമുള്ളവർ സംഘങ്ങളിൽ അംഗമായിരുന്നു. ഇവരിൽ പലരും ബുദ്ധന്റെ ആശയങ്ങൾ രചനകളാക്കി. ചിലർ സംഘത്തിലെ ജീവിതത്തെക്കുറിച്ച് മനോഹരകാവ്യങ്ങളും എഴുതി.
വിഹാരങ്ങൾ
ആദ്യകാലങ്ങളിൽ ബുദ്ധജൈനഭിക്ഷുക്കൾ വർഷം മുഴുവനും‍ വിവിധയിടങ്ങളിൽ അലഞ്ഞുതിരിഞ്ഞ് ജനങ്ങളെ ഉദ്ബോധിപ്പിച്ചുകൊണ്ടിരുന്നു. യാത്രചെയ്യാൻ ബുദ്ധിമുട്ടുള്ള മഴക്കാലത്തു മാത്രമേ ഇവർ ഒരിടത്ത് തങ്ങിയിരുന്നുള്ളൂ. ഇക്കാലത്ത് തദ്ദേശീയരായ അനുഗാമികൾ പണിതു നൽകുന്ന താൽക്കാലികകൂരകളിലോ പ്രകൃതിദത്തമായ ഗുഹകളിലോ ആണ്‌ ഇവർ വസിച്ചിരുന്നത്. കാലക്രമേണ സന്യാസിമാർക്കും അവരുടെ അനുചരന്മാർക്കും ഒരിടത്ത് സ്ഥിരതാമസമാക്കേണ്ടതായി തോന്നുകയും അങ്ങനെ സന്യാസിമാർക്ക് സ്ഥിരമായ വാസസ്ഥലങ്ങൾ പണിയുകയും ചെയ്തു. ഇവ വിഹാരങ്ങൾ എന്നറിയപ്പെട്ടു.
പ്രകരണഗ്രന്ഥം
വേദാംഗാദി ശാസ്ത്രഗ്രന്ഥങ്ങളിലെ വിഷയങ്ങളെ പ്രത്യേകം എടുത്ത് വിചിന്തനം ചെയ്യുന്ന ഉപന്യാസങ്ങളാണ് പ്രകരണഗ്രന്ഥങ്ങൾ. ‘ശാസ്ത്രൈകദേശസംബദ്ധം ശാസ്ത്രകാര്യാന്തരേ സ്ഥിതം ആഹുഃ പ്രകരണം നാമ ഗ്രന്ഥഭേദം വിപസ്തിതഃ’ എന്നാണ് വിഷ്ണുധർമ്മോത്തരപുരാണം പ്രകരണത്തിനു നൽകുന്ന നിർവ്വചനം. ശാസ്ത്രത്തോട് ഒരംശത്തിൽ ബന്ധപ്പെട്ടതും ശാസ്ത്രത്തിലുപരി കാര്യമുള്ളതുമായ ഗ്രന്ഥങ്ങളാണിവ. ശാസ്ത്രത്തിൽ പറഞ്ഞിരിക്കുന്ന കാര്യങ്ങളുടെ സ്പഷ്ടീകരണം, വിശദീകരണം എന്നിവയാണ് പ്രകരണഗ്രന്ഥങ്ങൾ നിർവ്വഹിക്കുന്നത്.
വേദാന്തഗ്രന്ഥങ്ങളെയാണ് പൊതുവേ പ്രകരണം എന്ന പദംകൊണ്ട് വിവക്ഷിക്കുന്നത്. ബ്രഹ്മജ്ഞാനത്തെ സംബന്ധിച്ച വീക്ഷണങ്ങളാണ് അവയിലെ പ്രതിപാദ്യം. ദാർശനികസംജ്ഞകൾക്കുള്ള വ്യാഖ്യാനങ്ങളാണ് മിക്ക പ്രകരണങ്ങളുടെയും ഉള്ളടക്കം. പ്രകരണങ്ങൾ പദ്യത്തിലും ഗദ്യത്തിലും ഉണ്ട്. ചില പ്രകരണങ്ങൾ സ്തോത്രരൂപത്തിലുള്ളവയാണ്. ശങ്കരാചാര്യരുടെ പ്രകരണങ്ങളാണ് പ്രകരണഗ്രന്ഥങ്ങളിൽ മുഖ്യം. വിവേകചൂഡാമണി, ഉപദേശസാഹസ്രി, മനീഷാപഞ്ചകം, ആത്മബോധ, ദശശ്ലോകി, ശതശ്ലോകി, വാക്യവൃത്തി, തത്ത്വബോധ തുടങ്ങി നിരവധി പ്രകരണങ്ങൾ അദ്ദേഹം രചിച്ചിട്ടുണ്ട്. മാധ്വന്റെ ദശപ്രകരണങ്ങളും പ്രസിദ്ധമാണ്. വാല്മീകി രചിച്ച പ്രകരണഗ്രന്ഥമാണ് ബൃഹദ്യോഗവാസിഷ്ഠം.
പ്രകരണഗ്രന്ഥം നാലു ഘടകങ്ങളാൽ സംശോധിക്കപ്പെട്ടിരിക്കണം. അനുബന്ധചതുഷ്ടയം എന്ന് ഇവ അറിയപ്പെടുന്നു.
അവലംബം
വർഗ്ഗം:സാഹിത്യം
കെ. യാസീൻ അഷ്റഫ്
കേരളത്തിലെ ഒരു മാധ്യമ നിരൂപകനും എഴുത്തുകാരനും പ്രമുഖ അദ്ധ്യാപകനുമാണ്‌ '''പ്രൊഫ. യാസീൻ അഷ്റഫ്'''. ഫാറൂഖ് കോളേജിലെ ഇംഗ്ലീഷ് സാഹിത്യ വിഭാഗം അദ്ധ്യാപകനായി ദീർഘനാൾ സേവനമനുഷ്ഠിച്ച അദ്ദേഹം, കാലിക്കറ്റ് സർ‌വകലാശാലയിലെ ഏറ്റവും നല്ല അദ്ധ്യാപകനുള്ള എം.എം. ഗനി പുരസ്കാരം നേടിയിട്ടുണ്ട്. മാധ്യമം പത്രത്തിന്റെ അസോസിയേറ്റ് പത്രാധിപരും മീഡിയ വൺ ചാനലിന്റെ ഡയറക്ടറുമാണ്.
ജീവിതരേഖ
1951 സെപ്റ്റംബർ 15 ന്‌ പെരിന്തൽമണ്ണയിൽ ജനനം. പിതാവ് കല്ലിങ്ങൽ അബ്ദു. ചന്ദ്രിക പത്രാധിപ സമിതി അംഗമായിരുന്നു പിതാവ്. മാതാവ് പെരുമ്പുള്ളി തറവാട്ടിലെ പി. പാത്തുട്ടി. ഇംഗ്ലീഷ് സാഹിത്യത്തിൽ ഡോക്ടറേറ്റ് നേടിയ യാസീൻ അഷ്റഫ്, കോഴിക്കോട്ടെ ഫാറൂഖ് കോളേജിൽ ഇംഗ്ലീഷ് സാഹിത്യവിഭാഗം തലവനായിരുന്നു. വൊയ്സ് ഓഫ് ഇസ്ലാം, ശാസ്ത്രവിചാരം മാസിക എന്നിവയിൽ ജോലി ചെയ്തു. മാധ്യമം ആഴ്ചപ്പതിപ്പിൽ എഴുതി വരുന്ന "മീഡിയാസ്കാൻ" ശ്രദ്ധേയമായ ഒരു മാധ്യമ വിശകലന പംക്തിയാണ്‌‌. ഇതു പുസ്തകരൂപത്തിൽ പ്രസിദ്ധീകരിച്ചിട്ടുണ്ട്. . മാധ്യമ വിഷയവുമായി ബന്ധപ്പെട്ട് അദ്ദേഹത്തിന്റേതായി നിരവധി ലേഖനങ്ങളും പ്രഭാഷണങ്ങളുമുണ്ട്. ഡോ. കെ. അഹ്മദ് അൻവർ സഹോദരനാണ്.
കൃതികൾ
വിവർത്തന കൃതികൾ ഉൾപ്പെടെ പല കൃതികളുടേയും രചയിതാവാണ്‌.
അവലംബം
വർഗ്ഗം:1951-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:കേരളത്തിലെ അദ്ധ്യാപകർ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലപ്പുറം ജില്ലയിൽ ജനിച്ചവർ
അറബിപക്ഷി
ഫീനീക്സ് എന്ന അറബിപക്ഷിയുടെ പേരുള്ള നക്ഷത്രഗണമാണിത്. തെക്കൻ ചക്രവാളത്തിലാണ് ഇതിനെ കാണാൻ കഴിയുന്നത്. 2.3 കാന്തികമാനമുള്ള അൻകാ എന്ന നക്ഷത്രം ഇതിലെ പ്രധാനപ്പെട്ട നക്ഷത്രമാണ്. നവംബറിലാണ് ഇത് കാണാൻ കഴിയുക. അചെനാർ, ഫോമൽഹോട്ട് എന്നീ നക്ഷത്രങ്ങളുടെ ഇടയിലാണിത്.
വർഗ്ഗം:നക്ഷത്രരാശികൾ
ഡിസ്കോ
1970 കളിൽ പ്രസിദ്ധിയാർജിച്ച ഒരു പാശ്ചാത്യ സംഗീതരൂപമാണ് ഡിസ്കോ. അമേരിക്കൻ ക്ലബ്ബുകളിൽ 1960 കളുടെ അവസാനത്തിലാണ് ഇതിൻറെ ആരംഭം. നൃത്ത ചുവടുകൾ വയ്ക്കുവാൻ ഉതകുന്ന രീതിയിലാണ് ഇതിൻറെ ചിട്ടപ്പെടുത്തൽ. ഒരേ രീതിയിലുള്ള ഡ്രം ബീറ്റ് ആണ് ഇതിൻറെ പ്രത്യേകത. ആഫ്രോ-അമേരിക്കൻ ജനതയിൽ നിന്ന് ഉടലെടുത്ത ഈ സംഗീത രൂപം പോപ്‌ മ്യൂസിക്‌, ഫങ്ക് മ്യൂസിക്‌, ലാറ്റിൻ സംഗീതം, സോൾ മ്യൂസിക്‌ എന്നിവയുമായി ബന്ധപ്പെട്ടിരിക്കുന്നു. നു ഡിസ്കോ, ടെക്നോ, ഡി.ജെ സംഗീതം, മുതലായവ ഇതെതുടർന്നു പിൽക്കാലത്ത് ഉണ്ടായ മാറ്റങ്ങളിൽ പ്രധാനപ്പെട്ടവയാണ്. ബോണി എം, ബീജീസ്, ജാക്സൺ5 എന്നിവർ ഡിസ്ക്കോ സംഗീതത്തിലെ ചില ബാൻഡുകളാണ്. വർഗ്ഗം:പടിഞ്ഞാറൻ സംഗീതം
സംഘസാഹിത്യം
പുരാതന ദക്ഷിണഭാരത ചരിത്രത്തിലെ ഏറ്റവും പ്രകാശമാനമായ കാലം എന്ന് വിശേഷിപ്പിക്കപ്പെടുന്ന സംഘകാലത്തെ പ്രസിദ്ധങ്ങളായ സാഹിത്യഷ്‌ടികളാണ്‌ സംഘസാഹിത്യം എന്ന പേരിൽ അറിയപ്പെടുന്നത്.
ചിട്ടയോടെ അടുക്കി അവതരിക്കപ്പിച്ചിട്ടുള്ള എട്ടു ഭാവഗീതസമാഹാരങ്ങളിലും പത്തു നീണ്ടകാവ്യങ്ങളിലുമായി പാട്ടുകളിലുമായി ഈ സംഘ സാഹിത്യം നിലകൊള്ളുന്നു. സംഘസാഹിത്യം എന്ന പേരിൽ പൊതുവായി അറിയപ്പെടുന്ന കൃതികൾ തമിഴരുടേതാണ്‌ എന്നൊരു അഭിപ്രായം പല സാഹിത്യകാരന്മാരും ഉന്നയിച്ചിട്ടുണ്ട്. എന്നാൽ അത് കേരളീയരുടേതും കൂടെയാണ്‌. കേരളീയരുടെ സാഹിത്യപാരമ്പര്യത്തിന്റെ സുപ്രധാനമായ ഭാഗമാണ്‌ സംഘസാഹിത്യം. മലയാളഭാഷയുടെ പ്രാഗ്‍രൂപമായി സംഘസാഹിത്യത്തിലെ ഭാഷയെ കണക്കാക്കാറുണ്ട്.
ചരിത്രം
സംഘം പാട്ടുകൾ സംഘകാലത്ത് രചിക്കപ്പെട്ടവയാണെങ്കിലും അവ സമാഹരിക്കപ്പെട്ടിരുന്നില്ല. ഇതുണ്ടായത് സംഘസാഹിത്യം ഉണ്ടായി നൂറ്റാണ്ടുകൾ കഴിഞ്ഞാണ്‌. സമാഹരണം നടത്തിയതും സാഹിത്യവുമായി ബന്ധപ്പെട്ട ജനങ്ങളുടെ ശത്രുക്കളായിരുന്നു. അതിനാൽ അവർ ചരിത്രപ്രാധാന്യമുള്ളതും പില്കാലത്ത് അവരുടെ നിലനില്പിന്‌ ഭീഷണിയായേക്കാവുന്നതുമായ പാട്ടുകൾ എല്ലാം നശിപ്പിച്ച് കളയുകയും പുതിയ പാട്ടുകളും കെട്ടുകഥകളും അവിശ്വസനീയമായ പ്രസ്താവനകളും സാഹിത്യത്തിൽ എഴുതിച്ചേർക്കുകയുണ്ടായി. പ്രൊഫ. ഇളംകുളം അഭിപ്രായത്തിൽ "ചാതുർ‌വർണ്ണ്യത്തോട് പ്രതികൂലമനോഭാവം പ്രദർശിപ്പിച്ച സംഘം കവികളെ പിൽക്കാലത്താരും സ്മരിച്ചുകാണുകയില്ല. അവരുടെ പേരു പോലും വിസ്മരിക്കപ്പെടണമെന്നത് ചാതുർ‌വർണ്ണ്യ പ്രചാരത്തിലെ ഒരു നിയമമായിരുന്നു". അദ്ദേഹത്തിന്റെ അഭിപ്രായത്തിൽ ഇവ സമാഹരിക്കപ്പെട്ടത് 7-‍ാം നൂറ്റാണ്ടിലാണ്. അതിൻ തെളിവായി പറയുന്നത് അക്കാലത്ത് മാത്രം നിലവിൽ വന്ന ചേലൂർ തുളുനാട് എന്ന സ്ഥലനാമങ്ങൾ പ്രതിപാദിക്കുന്ന കാവ്യങ്ങൾ അതിൽ കടന്നുകൂടിയതാണ്‌. വന്ദന സ്തോത്രങ്ങൾ ഇല്ലാത്ത ശൈലിക്കിടയിൽ അത് ചേർത്തിരിക്കുന്നു, എണ്ണം 400 തികയ്ക്കുന്നതിനുവേണ്ടിയും ജാതി വ്യത്യാസം തുടങ്ങിയ ആര്യസ്ഥാപനങ്ങൾ ഇവിടെ മുമ്പേ പ്രചാരത്തിലിരുന്നു എന്ന് കാണിക്കുന്നതിനുവേണ്ടിയും അനേകം കവിതകൾ ഇങ്ങനെ കൂട്ടിച്ചേർത്തിരിക്കുന്നു.പുറനാനൂറിലാണ്‌ ഇത് കൂടുതലായും കാണപ്പെടുന്നത്.
വർഗ്ഗീകരണം
സംഘം കൃതികൾ പൊതുവെ പാട്ടെണ്ണങ്ങളുടെ അടിസ്ഥാനത്തിലാണ്‌ തരം തിരിച്ചിട്ടുള്ളത്. മേൽക്കണക്കുകൾ പതിനെട്ട് കീഴ്ക്കണക്കുകൾ പതിനെട്ട് എന്നിങ്ങനെ വിഭജിച്ചിരിക്കുന്നു. മേൽക്കണക്ക് വലിയ പാട്ടുകൾ ആണ്‌. ഇപ്രകാരം പത്ത് ബൃഹദ് കാവ്യങ്ങളാണ്‌ പത്തുപാട്ട്. ഇതേ പോലെ തന്നെ എട്ട് മഹദ് കാവ്യങ്ങൾ എട്ടുത്തൊകൈ എന്നും അറിയപ്പെടുന്നു.
കൃതികൾ
ഇതു കൂടാതെ പത്തുപാട്ട് എന്നറിയപ്പെടുന്ന ലഘുഗ്രാമ കാവ്യങ്ങളുമുണ്ട്. ഇവ താഴെ പറയുന്നവയാണ്.
വിമർശനങ്ങൾ
സംഘസാഹിത്യത്തിന് പല ന്യൂനതകളും ഉണ്ടെന്നാണ് പണ്ഡിതന്മാർ അഭിപ്രായപ്പെടുന്നത്.
പുറനാനൂറ് പോലെയുള്ള അപൂർ‌വം ചില കൃതികളിലാണ്‌ ഇങ്ങനെയുള്ള പ്രവർത്തനങ്ങൾ കാണുന്നത്. വാസ്തവത്തിൽ കേരളത്തിന്റെ രാഷ്ട്രീയ വിഷയങ്ങൾ പ്രതിപാദിക്കുന്ന പതിറ്റുപത്തിലും ഇവിടുത്തെ സാമൂഹ്യജീവിതത്തിലും പ്രതിഫലിക്കപ്പെട്ട നെയ്തൽ സാഹിത്യത്തിലാണ്‌ ഏറ്റവും കൂടുതൽ കൈകടത്തലും നശിപ്പിക്കലും നടന്നത്. പതിറ്റുപത്തിലെ ആദ്യത്തെ പത്തും അവസാനത്തെ പത്തും ലഭിച്ചിട്ടില്ല. അവ നഷ്ടപ്പെട്ടതാണെങ്കിലും മറ്റു പത്തുകളിലെ ഓരോ പത്തിന്റേയും അവസാനത്തിൽ പീഠികയായി ഒരോ പതികങ്ങൾ എഴുതിച്ചേർത്തിട്ടുണ്ട്. ഇത് വായനക്കാരെ തെറ്റിദ്ധരിപ്പിക്കുന്നതിനും സംഘകാലത്തും അതിനുമുൻപും ബ്രാഹ്മണർക്ക് സ്ഥാനമാനങ്ങളും സമ്പത്തും ഉണ്ടായിരുന്നു എന്ന് വരുത്തിത്തീർക്കാനും വേണ്ടിയായിരുന്നു എന്ന് വ്യക്തമാണ്‌.
കുറിപ്പുകൾ
വർഗ്ഗം:സംഘം കൃതികൾ വർഗ്ഗം:സംഘകാലം
ഡയാന ബാരിമോർ
ഒരു അമേരിക്കൻ ചലച്ചിത്ര-സ്റ്റേജ് നടിയായിരുന്നു ഡയാന ബ്ലാഞ്ചെ ബാരിമോർ ബ്ലൈത്ത് (ജീവിതകാലം: മാർച്ച് 3, 1921 - ജനുവരി 25, 1960). തൊഴിൽപരമായി ഡയാന ബാരിമോർ എന്നറിയപ്പെടുന്നു.
ആദ്യകാലജീവിതം
ന്യൂയോർക്കിലെ ന്യൂയോർക്ക് നഗരത്തിൽ ജനിച്ച ഡയാന ബ്ലാഞ്ചെ ബാരിമോർ ബ്ലൈത്ത് പ്രശസ്ത നടൻ ജോൺ ബാരിമോറിന്റെയും രണ്ടാമത്തെ ഭാര്യ കവയത്രി ബ്ലാഞ്ചെ ഓൾ‌റിച്സിന്റെയും മകളായിരുന്നു. അഭിനേതാക്കളായ ജോൺ ഡ്രൂ ബാരിമോറിന്റെ അർദ്ധസഹോദരി ഡോലോറസ് കോസ്റ്റെല്ലോ, നടി ഡ്രൂ ബാരിമോറിന്റെ അമ്മായി ഡോലോറസ് ബാരിമോർ എന്നിവരുടെ അർദ്ധമകളായിരുന്നു. ലിയനാർഡ് മൂർഹെഡ് തോമസുമായുള്ള അമ്മയുടെ ആദ്യ വിവാഹത്തിൽ നിന്ന് അവർക്ക് രണ്ട് മുതിർന്ന അർദ്ധസഹോദരന്മാരുണ്ടായിരുന്നു, ലിയോനാർഡ് ജൂനിയർ, റോബിൻ.
അവളുടെ മാതാപിതാക്കളുടെ പ്രക്ഷുബ്ധമായ ദാമ്പത്യം ഏതാനും വർഷങ്ങൾ മാത്രമേ നീണ്ടുനിന്നുള്ളൂ. അവർക്ക് നാലുവയസ്സുള്ളപ്പോൾ അവർ വിവാഹമോചനം നേടി. പാരീസ്, ഫ്രാൻസ്, ന്യൂയോർക്ക് നഗരത്തിലെ സ്കൂളുകൾ എന്നിവിടങ്ങളിൽ വിദ്യാഭ്യാസം നേടിയ അവർക്ക് വിവാഹമോചനം നേടിയ പിതാവിനോട് വലിയ ബന്ധമൊന്നുമില്ലായിരുന്നു. അവരുടെ രക്ഷാകർതൃത്വം ബോർഡിംഗ് സ്കൂളുകളിലേക്കും നാനിമാരിലേക്കും വിട്ടു.
കരിയർ
കൗമാരപ്രായത്തിൽ തന്നെ ബാരിമോർ അഭിനയം പഠിക്കാൻ തീരുമാനിക്കുകയും അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ ചേരുകയും ചെയ്തു. നാടക ലോകത്ത് ബാരിമോർ എന്ന നാമത്തിന്റെ പ്രാധാന്യം കാരണം, വേദിയിലേക്കുള്ള അവരുടെ നീക്കം ആരംഭിച്ചത് 1939-ലെ ലൈഫ് മാഗസിന്റെ കവർ ഉൾപ്പെടെ ധാരാളം പ്രചാരണത്തോടെയാണ്. 19-ാം വയസ്സിൽ, ബാരിമോർ ബ്രോഡ്‌വേയിൽ അരങ്ങേറ്റം കുറിച്ചു, അടുത്ത വർഷം വാർണർ ബ്രദേഴ്‌സ് നിർമ്മാണത്തിൽ ചെറിയ വേഷത്തിലൂടെ ചലച്ചിത്രങ്ങളിൽ ആദ്യമായി പ്രത്യക്ഷപ്പെട്ടു. 1942-ൽ, യൂണിവേഴ്സൽ സ്റ്റുഡിയോയുമായി ഒരു കരാർ ഒപ്പിട്ടു. "1942 ലെ മോസ്റ്റ് സെൻസേഷണൽ ന്യൂ സ്‌ക്രീൻ പേഴ്സണാലിറ്റി" എന്ന് ബില്ലിംഗ് ചെയ്യുന്ന ഒരു പ്രധാന പ്രൊമോഷൻ കാമ്പെയ്‌നിൽ അവരുടെ ബാരിമോർ എന്ന പേര് മുതലാക്കി. എന്നിരുന്നാലും, മദ്യവും മയക്കുമരുന്നും സംബന്ധിച്ച പ്രശ്‌നങ്ങൾ പെട്ടെന്നുതന്നെ ഉയർന്നുവന്നു. പ്രധാന മാധ്യമ സ്രോതസ്സുകളിൽ നിന്നുള്ള മോശം പ്രചാരണം അവളുടെ സാധ്യതകളെ മന്ദീഭവിപ്പിച്ചു. ഹോളിവുഡിൽ മൂന്നുവർഷത്തിനുള്ളിൽ, യൂണിവേഴ്സലിലെ ആറ് സുപ്രധാന ചലച്ചിത്ര വേഷങ്ങൾക്ക് ശേഷം ബാരിമോറിന്റെ വ്യക്തിപരമായ പ്രശ്നങ്ങൾ അവരുടെ സിനിമാ ജീവിതം അവസാനിപ്പിച്ചു.
വർഷങ്ങളോളം മദ്യപാനത്തിനുശേഷം കരൾ സിറോസിസ് ബാധിച്ച് 1942-ൽ അവരുടെ പിതാവ് മരിച്ചു. ബാരിമോറിന്റെ ജീവിതം മദ്യത്തിന്റെയും മയക്കുമരുന്നുമായി ബന്ധപ്പെട്ട ദുരന്തങ്ങളുടെയും ഒരു പരമ്പരയായി മാറി, കടുത്ത വിഷാദം മൂലം ഇത് നിരവധി ആത്മഹത്യാശ്രമങ്ങൾക്കും സാനിറ്റോറിയം താമസത്തിനും കാരണമായി. അവരുടെ സിനിമാ വരുമാനവും പിതാവിന്റെ എസ്റ്റേറ്റിൽ നിന്നുള്ള അനന്തരാവകാശവും അവർ ധൂർത്തടിച്ചു. 1950-ൽ അമ്മ മരിച്ചപ്പോൾ ഒരുകാലത്ത് കുടുംബത്തിന്റെ ഭാഗ്യത്തിൽ നിന്ന് ഡയാനയ്ക്ക് യാതൊന്നും ഉണ്ടായിരുന്നില്ല. 1949-ൽ അവർക്ക് സ്വന്തമായി ഒരു ടെലിവിഷൻ ടോക്ക് ഷോയായ ദി ഡയാന ബാരിമോർ ഷോ വാഗ്ദാനം ചെയ്തു. ഷോ എല്ലാം പ്രക്ഷേപണം ചെയ്യാൻ സജ്ജമാക്കിയിരുന്നുവെങ്കിലും ബാരിമോർ തയ്യാറാകാത്തതിനാൽ പ്രോഗ്രാം ഉടൻ റദ്ദാക്കി. അവർ ഷോയിലൂടെ കടന്നുപോയിരുന്നുവെങ്കിൽ, ടെലിവിഷൻ ചരിത്രത്തിലെ ആദ്യത്തെ ടോക്ക് ഷോയായിരിക്കും ഇത്.
പുറത്തേക്കുള്ള കണ്ണികൾ
വർഗ്ഗം:1921-ൽ ജനിച്ചവർ വർഗ്ഗം:1960-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ
ഉപ്പ് (കവിതാ സമാഹാരം)
ജ്ഞാനപീഠ ജേതാവ് ഒ.എൻ.വി. കുറുപ്പ് രചിച്ച കാവ്യ സമാഹാരമാണ് ഉപ്പ്. ഈ കൃതിക്ക് 1981 ലെ സോവിയറ്റ്ലാൻഡ് നെഹ്രു പുരസ്കാരവും 1982 ലെ വയലാർ പുരസ്കാരവും ലഭിച്ചു.
അവലംബം
വർഗ്ഗം:മലയാള കാവ്യ സമാഹാരം വർഗ്ഗം:വയലാർ പുരസ്കാരം ലഭിച്ച കൃതികൾ
ബഹ്റൈൻ
ബഹ്‌റൈൻ (:The Kingdom of Bahrain- مملكة البحرين)‍ മധ്യപൂർവ്വദേശത്തെ ചെറിയ ഒരു ദ്വീപു രാജ്യമാണ്. ഏഷ്യൻ വൻ‌കരയുടെ തെക്കുപടിഞ്ഞാറ് പേർഷ്യൻ ഉൾക്കടലിലാണ് ബഹ്‌റൈനിന്റെ സ്ഥാനം. പടിഞ്ഞാറ് സൗദി അറേബ്യയും തെക്ക് ഖത്തറുമാണ് അയൽരാജ്യങ്ങൾ.
ചരിത്രം
പുരാതന കാലം മുതലേ മനുഷ്യവാസമുണ്ടായിരുന്ന രാജ്യമാണ് ബഹ്റൈൻ. 'രണ്ട് കടലുകൾ' എന്നാണ് ബഹ്റൈൻ എന്ന വാക്കിന്റെ അർത്ഥം. പേർഷ്യൻ ഉൾക്കടലിലെ ഈ രാജ്യത്തിന്റെ നയതന്ത്രപ്രധാനമായ സ്ഥാനം അസ്സീറിയൻ, ബാബിലോണിയൻ , പേർഷ്യൻ , അറബ് വംശജരെ ഈ രാജ്യത്തെ സ്വന്തം അധീനതയിൽ നിർത്താൻ പ്രേരിപ്പിച്ചു, മെസൊപൊട്ടേമിയൻ സംസ്കാര കാലത്ത് ഡിൽമൻ  എന്ന പ്രദേശവുമായി ബഹ്റൈനു കച്ചവട ബന്ധങ്ങളുണ്ടായിരുന്നതായി കരുതപ്പെടുന്നു. ബി.സി ആറു മുതൽ മൂന്നു വരെയുള്ള നൂറ്റാണ്ടുകളിൽ ഈ രാജ്യം ഇറാനിലെ ഹഖാമനിഷിയാൻ പേർഷ്യൻ സാമ്രാജ്യത്തിന്റെ ഭാഗമായിരുന്നു. അക്കാലത്ത് ഈ രാജ്യം അവാൽ (Awal), മിഷ്മാഹിഗ് (Mishmahig) എന്നീ നാമങ്ങളിലായിരുന്നു അറിയപ്പെട്ടിരുന്നത്. ബി.സി. മൂന്നാം നൂറ്റാണ്ടു മുതൽ എ.ഡി. ഏഴാം നൂറ്റാണ്ടിൽ ഇസ്ലാമിന്റെ പ്രവേശം വരെ ബഹ്റൈന്റെ നിയന്ത്രണം ഇറാനിലെ പാർഥിയ, സസാനിഡ് എന്നീ രണ്ട് സാമ്രാജ്യങ്ങൾക്കായിരുന്നു. 25 ബി.സിയോടു കൂടി പാർഥിയൻ സാമ്രാജ്യം അതിന്റെ അതിരുകൾ ഒമാൻ വരെ വ്യാപിപ്പിച്ചിരുന്നു. thumb|200px|right|ബഹ്റൈൻ - ഒരു വിഹഗവീക്ഷണം thumb|200px|right|മനാമ- തലസ്ഥാന നഗരം വ്യാപാര നിയന്ത്രണം കൈക്കലാക്കാനായി പേർഷ്യൻ ഗൾഫിലെ തെക്കൻ തീരത്തു മുഴുവൻ പാർഥിയൻ സാമ്രാജ്യം പട്ടാളത്തെ വിന്യസിപ്പിച്ചിരുന്നു. എന്നാൽ എ.ഡി. മൂന്നാം നൂറ്റാണ്ടിൽ പാർഥിയൻ സമ്രാജ്യത്തിനു മേൽ സസാനിഡുകൾ മേൽക്കൈ നേടി. പിന്നീട് ഇസ്ലാമിന്റെ ഉയർച്ചയുടെ ഘട്ടങ്ങൾ വരെ സസാനിഡ് സാമ്രാജ്യം ഈ മേൽക്കൈ നിലനിർത്തി. സസാനിയൻ സാമ്രാജ്യാധിപനായിരുന്ന അർദാശിർ (Ardashir) ഒമാനിലേക്കും ബഹ്റൈനിലേക്കും പട നയിക്കുകയും ബഹ്റൈനിലെ പാർഥിയൻ ഗവർണർ ആയിരുന്ന സനാട്രുക്കിനെ (Sanatruq) പരാജയപ്പെടുത്തുകയും ചെയ്തു. ഇതിനു ശേഷം ബഹ്റൈൻ ദ്വീപുസമൂഹം സസാനിഡ് സാമ്രാജ്യത്തിന്റെ തെക്കൻ പ്രവിശ്യയായി മാറി.
ഇസ്ലാമിന്റെ ആഗമനം വരെ ബഹ്റൈൻ നെസ്റ്റോറിയൻ ക്രിസ്തുമതത്തിന്റെ ഒരു കേന്ദ്രമായിരുന്നു. എ.ഡി. 899-ൽ ബഹ്റൈൻ കാർമാതിയൻ അധീനതയിലായി. 1076-ൽ അൽ ഹാസയിലെ ഉയുനിഡ് എന്ന അറബ് സാമ്രാജ്യം കാർമാതിയൻ ആധിപത്യത്തെ പൂർണമായും കീഴടക്കുന്നത് വരെ ഈ ഭരണം തുടർന്നു. കഅബയിലെ കറുത്ത കല്ല് കവർന്നതും പിന്നീട് തിരിച്ചെത്തിച്ചും ബഹ്റൈനിലെ കാർമാതിയൻ ആധിപത്യക്കാലത്താണ്.
പതിനെട്ടാം നൂറ്റാണ്ടിന്റെ അവസാനം മുതൽ ബഹ്റൈനിന്റെ ഭരണം കൈയാളിയത് അൽ ഖലീഫ കുടുംബമാണ്. 1820-ൽ ഒരു സമാധാന ഉടമ്പടി ഒപ്പുവെച്ച് ബ്രിട്ടീഷ് സാമ്രാജ്യവുമായി ഒരു അടുത്ത ബന്ധം ബഹ്‌റൈൻ കാത്തു സൂക്ഷിച്ചു. മറ്റു പേർഷ്യൻ രാജ്യങ്ങളുമായും സമാനമായ കരാറുകൾ ബ്രിട്ടീഷ് സാമ്രാജ്യം ഇക്കാലത്ത് നിലനിർത്തിപ്പോന്നിരുന്നു. ബ്രിട്ടീഷ് സാമ്രാജ്യത്തിനല്ലാതെ മറ്റാർക്കും രാജ്യത്തിന്റെ ഭാഗങ്ങൾ വിട്ടു കൊടുക്കരുതെന്നും ബ്രിട്ടനുമായല്ലാതെയോ ബ്രിട്ടന്റെ സമ്മതത്തോടു കൂടിയല്ലാതെയോ മറ്റൊരു രാജ്യവുമായും ബന്ധങ്ങളുണ്ടാക്കരുതെന്നുമാണ് ഈ കരാറിന്റെ കാതൽ. അതിരുകൾക്കപ്പുറത്തു നിന്നുള്ള ആക്രണങ്ങളിൽ നിന്ന് ബഹ്റൈനെ സംരക്ഷിക്കാമെന്ന് ബ്രിട്ടൻ വാഗ്ദാനം ചെയ്തు.
രണ്ടാം ലോകയുദ്ധത്തിന്റെ അവസാനം പേർഷ്യൻ രാജ്യങ്ങളുമായി ഉടമ്പടിയുണ്ടാക്കാനു ള്ള‍ കേന്ദ്രമായി ബ്രിട്ടൻ തെരഞ്ഞെടുത്തത് ബഹ്റൈനെയായിരുന്നു. 1968-ൽ ഈ ഉടമ്പടി കരാറുകൾ അവസാനിപ്പിച്ച് ബ്രിട്ടൺ പിന്മാറിയപ്പോൾ ഖത്തർ ഉൾപ്പെടെ എട്ട് അറബ് രാജ്യങ്ങളുടെ ഒരു സഖ്യത്തിൽ ബഹ്‌റൈൻ അംഗമായി. പിന്നീട് 1971 ആഗസ്റ്റ് 15-ന് ബഹ്‌റൈൻ സ്വാതന്ത്ര䵍യപ്രഖ്യാപനം നടത്തി സ്വതന്ത്ര്യ രാജ്യമായി മാറി. പരിമിതമായ ജനാധിപത്യം അനുവദിച്ചിരിക്കുന്ന ബഹ്റൈനിൽ ജനപ്രതിനിധികളെ തെരഞ്ഞെടുക്കുന്നത് വോട്ടവകാശമുള്ള പൗരന്മാരാണ്. അമേരിക്കയുടെ മധ്യേഷ്യൻ സായുധപ്രവർത്തനങ്ങൾക്കുള്ള നാവികസേനാ കേന്ദ്രമായി ഇന്ന് ബഹ്‌റൈൻ വർത്തിക്കുന്നു.
സുന്നി- ഷിയാ സംഘർഷം വളരെ മൂർച്ഛിച്ച രാജ്യമാണ് ബഹ്റൈൻ. ഭരണം നടത്തുന്ന അൽ ഖലീഫാ കുടുംബം ഉൾപ്പെടുന്ന ന്യൂനപക്ഷമായ സുന്നി വിഭാഗമാണ് രാജ്യത്തെ എല്ലാ അധികാരങ്ങളും സമ്പത്തും കൈയാളുന്നത്. കൂടുതൽ അധികാരങ്ങൾ വിട്ടു കിട്ടാൻ ശിയാ വിഭാഗം നടത്തുന്ന പ്രക്ഷോഭങ്ങൾ പലപ്പോഴും അക്രമാസക്തമാറുണ്ട്.
സംസ്കാരം
thumb|200px|right|F1 മോട്ടോർസ്പോർട്സ് വേദി, ബഹ്‌റൈൻ ജനസംഖ്യയിൽ മൂന്നിൽ രണ്ടും അറബികളാണ്. അവരിൽ തന്നെ ചെറിയൊരു വിഭാഗം ഒമാനികളും സൗദി അറേബ്യക്കാരും വരും. ഇറാൻ, ഇന്ത്യ, ഫിലിപ്പൈൻസ്, പാകിസ്താൻ , ബ്രിട്ടൺ എന്നീ രാജ്യങ്ങളിൽ നിന്നുള്ളവർ വിദേശികളിൽ ഉൾപ്പെടുന്നു.
ലോകത്തിലെ ഏറ്റവും മികച്ച മുത്തുകൾ മുൻകാലങ്ങളിൽ ബഹ്റൈനിൽ നിന്നാണ് എത്തിയിരുന്നത്. പ്രദേശത്തെ എണ്ണ നിക്ഷേപത്തിന്റെ കണ്ടെത്തലോടെ ബഹ്‌റൈനിലെ മുത്തുവാരലിന് അന്ത്യമായി. ഗൾഫ് പ്രദേശത്ത് ആദ്യമായി എണ്ണ നിക്ഷേപം കണ്ടെത്തിയത് 1930-കളിൽ ബഹ്‌റൈനിലാണ്. ഇന്ന് മുത്തുവാരൽ ഒരു വിനോദം മാത്രമായി മാറിക്കഴിഞ്ഞു.
പാരമ്പര്യ കലാരൂപങ്ങളും സംഗീതവും നൃത്തവും കായികപാരമ്പര്യവും ഇഴ കലർന്ന ബഹ്‌റൈൻ സം‌സ്കാരം സാമ്പത്തിക വളർച്ചകൾക്കിടയിലും മറഞ്ഞു പോയില്ല. കാൽപ്പന്ത് കളിയാണ് ഏറ്റവും ജനപ്രിയമായ കളി. വൈവിധ്യമുള്ള ഭക്ഷണങ്ങൾ ബഹ്റൈൻ സം‌സ്കാരത്തിന്റെ ഒഴിച്ചു കൂടാനാവാത്ത ഭാഗമാണ്. അറബ് രാജ്യങ്ങളിൽ വെച്ച് കൂടുതൽ സ്വതന്ത്രമായ സാമൂഹികഘടനയുള്ള ബഹ്റൈനിൽ ആഘോഷങ്ങൾക്കും വർണ്ണാഭമായ ആചാരങ്ങൾക്കും വലിയ സ്ഥാനമാണുള്ളത്.
സമ്പദ്ഘടന
thumb|200px|right|ബഹ്‌റൈൻ ദിനാർ മധ്യേഷ്യയിലെ ഏറ്റവും സാമ്പത്തിക സ്വാതന്ത്ര്യമുള്ള രാജ്യമാണ് ബഹ്‌റൈൻ. വരുമാന നികുതി,. സി.ഐ.എ. യുടെ 2008-ലെ 'വേൾഡ് ഫാക്റ്റ് ബുക്ക്' അനുസരിച്ച് വളർച്ചാനിരക്ക് 6.1 ശതമാനവും പ്രതിശീർഷ വരുമാനം 37,200 ഡോളറുമാണ്. ഉയർന്ന ജീവിത നിലവാരമുള്ള ബഹ്റൈനിൽ താമസ-ഗതാഗത രംഗങ്ങളിൽ സർക്കാർ ഇളവുകൾ നൽകുന്നുണ്ട്.
സിത്ര ദ്വീപിലെ എണ്ണ ശുദ്ധീകരണ ശാലകളാണ് ബഹ്‌റൈനിലെ ഏറ്റവും വലിയ വ്യവസായ ശാലകൾ. ബഹ്‌റൈനിലും സൗദി അറേബ്യയിലും ഉല്പാദിപ്പിക്കുന്ന പെട്രോളിയം ഇവിടെ വെച്ച് ശുദ്ധീകരിക്കുന്നു. അലൂമിനിയം ഉരുക്കി ശുദ്ധീകരിക്കുന്ന ഒരു വലിയൊരു വ്യവസായ ശാലയും ബഹ്‌റൈനിൽ പ്രവർത്തിക്കുന്നുണ്ട്. ബാങ്കിംഗ്, ടൂറിസം മേഖലകളും ശക്തമാണ്. ഗൾഫ് മേഖലയിലെ ബാങ്കിംഗ് തലസ്ഥാനമായി ബഹ്റൈൻ മാറിക്കഴിഞ്ഞിട്ടുണ്ട്. 2008-ന്റെ ആദ്യ പകുതിയിൽ ബാങ്കിംഗ് മേഖലയിൽ 17 ദശലക്ഷം ഡോളറിന്റെ വളർച്ച രേഖപ്പെടുത്തിയിട്ടുണ്ട്.
പ്രധാന ദ്വീപിന്റെ വടക്കൻ ഭാഗങ്ങൾ കൃഷിക്കനുയോജ്യമായ സ്ഥലങ്ങളാണ്. എങ്കിലും പ്രതിശീർഷ വരുമാനത്തിന്റെ 1% മാത്രമാണ് കൃഷിയിൽ നിന്ന് ലഭിക്കുന്നത്. ഈത്തപ്പഴം, പച്ചക്കറികൾ, പാലുല്പന്നങ്ങൾ, തക്കാളി, അനാർ തുടങ്ങിവയാണ് പ്രധാന കാർഷിക വിളകൾ.
വൈദഗ്ദ്യം കുറഞ്ഞ തൊഴിലാളികൾ രാജ്യത്തിന്റെ ഒരു ന്യൂനതയാണ്. കൂടുതൽ വിദേശ നിക്ഷേപത്തെയും തൊഴിൽ സാധ്യതകളെയും പ്രോത്സാഹിക്കാനായി നിലവിലുള്ള സ്പോൺസർഷിപ്പ് നിയമങ്ങളിലും തൊഴിൽ വ്യവസ്ഥകളിലും അഴിച്ചുപണികൾ വരുത്താനും നിക്ഷേപത്തിന്റെ മുഴുവൻ ഭാഗവും വിദേശികൾക്ക് നൽകാനും സർക്കാർ തീരുമാനമെടുത്തിട്ടുണ്ട്.
അവലംബം
[[tg:БаҳрайнY]
ഡി കമ്പനി
എം. പത്മകുമാർ, ദീപൻ, വിനോദ് വിജയൻ എന്നിവർ സംവിധാനം ചെയ്യുന്ന മൂന്നു ചിത്രങ്ങളുടെ കൂട്ടമാണ് ഡി കമ്പനി. ഒരു ബൊളീവിയൻ ഡയറി 1995, ഗാങ്‌സ് ഓഫ് വടക്കുംനാഥൻ, ഡേ ഓഫ് ജഡ്ജ്മെന്റ് എന്നിവയാണ് മൂന്നു ചിത്രങ്ങൾ. ഡി കട്ട്‌സ് ഫിലിം കമ്പനിയുടെ പേരിൽ വിനോദ് വിജയൻ, സെവൻ ആർട്‌സ് മോഹൻ, ഫൈസൽ ലത്തീഫ് എന്നിവർ ചേർന്നാണ് ഈ ചിത്രങ്ങൾ നിർമ്മിക്കുന്നത്.
ഗാംഗ്‌സ് ഓഫ് വടക്കുംനാഥൻ
ഗാംഗ്‌സ് ഓഫ് വടക്കുംനാഥൻ തൃശ്ശൂർ നഗരത്തിലെ കൊട്ടേഷൻ സംഘങ്ങളുടെ ഗുണ്ടാവിളയാട്ടത്തെപ്പറ്റിയും കുഴൽപ്പണത്തെപ്പറ്റിയും വിവരിക്കുന്നു. അജയ് മല്യ എന്ന ഒരു പ്രമുഖ ബിസിനസ് ടൈക്കൂണ് ബംഗളൂരുവിൽ കൊല്ലപ്പെടുകയും 750 കോടി രൂപ നഷ്ടപ്പെടുകയും ചെയ്യുന്നു. മല്യയുടെ മകന്റെ നിർദ്ദേശപ്രകാരം ഇൻസ്‌പെക്ടർ അക്‌ബർ (അനൂപ് മേനോൻ) തൃശൂരിലേക്ക് എത്തുകയും, പണം വീണ്ടെടുത്താൽ ഒരു ഓഹരി നൽകാം എന്ന വാഗ്ദാനത്തിൽ അന്വേഷണം ആരംഭിക്കുന്നു. അക്ബറിന്റെ നേതൃത്വത്തിലുള്ള സംഘം കൊലപാതകത്തിൽ ഒരു ജ്വല്ലറി ഉടമയും ഗാംഗ്‌സ് ഓഫ് വടക്കുംനാഥൻ എന്ന അപകടകാരികളായ കൊട്ടേഷൻ സംഘവും പങ്കാളികളാണെന്ന് സംശയിക്കുന്നു. ജ്വല്ലറി ഉടമയെയും ഗുണ്ടകളെയും തന്ത്രപരമായി തമ്മിലടിപ്പിച്ച് അക്‌ബർ കുഴൽപ്പണം കണ്ടെത്തുന്നു. മല്യയെ വധിച്ചതും ഈ സാഹചര്യം ഉണ്ടാക്കിയതുമെല്ലാം ഇൻസ്‌പെക്ടർ അക്‌ബർ ആണെന്ന ആർക്കും അറിയാത്ത രഹസ്യം കഥയുടെ അവസാനം വെളിപ്പെടുത്തുന്നു.
ഒരു ബൊളീവിയൻ ഡയറി 1995
മൂന്നു ചിത്രങ്ങളുടെ കൂട്ടമായ ഡി കമ്പനി എന്ന ചിത്രത്തിന്റെ ഭാഗമായി എം. പത്മകുമാർ സംവിധാനം ചെയ്യുന്ന അര മണിക്കൂർ ദൈർഘ്യമുള്ള ചിത്രമാണ് ഒരു ബൊളീവിയൻ ഡയറി 1995. സമുദ്രക്കനി, ആസിഫ് അലി, അനന്യ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കേരള പോലീസിലെ ഒരു ഡി.വൈ.എസ്.പി.യുടെ സർവീസ് സ്‌റ്റോറിയിലെ ചില ഭാഗങ്ങളാണ് ഈ ചിത്രത്തിന്റെ പ്രമേയം. വയനാട്ടിലെ മുത്തങ്ങ വനത്തിലാണ് ചിത്രീകരണം നടത്തിയത്. ജി.എസ്. അനിൽ ചിത്രത്തിന്റെ തിരക്കഥ രചിക്കുന്നു.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നക്സലിസം പ്രമേയമായുള്ള മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
അംറ്റോസെഫേലി
പാച്ചിസെഫാലോസൌരിഡ് കുടുംബത്തിൽ പെട്ട ദിനോസർ ആണ് അംറ്റോസെഫേലി. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് മംഗോളിയയിലെ ഗോബി മരുഭൂമിയിൽ നിന്നും ആണ്. ഈ കുടുംബത്തിലെ ഏറ്റവും പുരാതന ഇനം ആയിരിക്കണം ഇവ എന്ന് കരുതപെടുന്നു.
പേര്
ആദ്യ പകുതി പേര് വരുന്നത്‌ ഇവയുടെ ഫോസ്സിൽ കണ്ടു കിട്ടിയ ഗോബി മരുഭൂമിയിലെ അംറ്റ്ഗായ്‌ എന്നാ സ്ഥലപേരിൽ നിന്നും ആണ്, രണ്ടാം പകുതി ഗ്രീക്ക് ആണ് κεφαλή, സെഫേലി അർത്ഥം തല.
ശരീര ഘടന
പാച്ചിസെഫാലോസൌരിഡ് ദിനോസറുകളുടെ പ്രേത്യേകത ആയിരുന്ന കട്ടി കൂടി മുഴച്ച് നിൽകുന്ന തല ഇവയ്കും ഉണ്ടായിരുന്നു. ഇവയുടെ മുഴയുടെ നീളം 53.2 മീ.മീ ആയിരുന്നു, ഏറ്റവും കൂടിയ കട്ടി ആവട്ടെ 19 മീ.മീ  ആണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ജാലിയൻവാലാബാഗ് കൂട്ടക്കൊല
13 ഏപ്രിൽ 1919 ന് ഒരു കലാപത്തെക്കുറിച്ച് സൂചനകിട്ടിയ ജനറൽ ഡയർ എല്ലാത്തരത്തിലുള്ള മീറ്റിങ്ങുകളും നിരോധിച്ചു. ഈ സമയത്ത് ഏതാണ്ട് ഇരുപതിനായിരത്തിനടുത്തു വരുന്ന ആളുകൾ ജാലിയൻവാലാബാഗ് എന്ന സ്ഥലത്ത് ഒരു യോഗം ചേരുന്നതായി വിവരം ലഭിച്ച ഡയർ തന്റെ ഗൂർഖാ റെജിമെന്റുമായി അങ്ങോട്ടേക്കു നീങ്ങി. യാതൊരു പ്രകോപനവുമില്ലാതെ ജനക്കൂട്ടത്തിനുനേരെ വെടിവെയ്ക്കാൻ ഡയർ തന്റെ പട്ടാളക്കാരോട് ഉത്തരവിടുകയായിരുന്നു. ഏതാണ്ട് പത്തുമിനിട്ടോളം ഈ വെടിവെപ്പു തുടർന്നു. വെടിക്കോപ്പ് തീരുന്നതുവരെ ഏതാണ്ട് 1,650 റൗണ്ട് പട്ടാളക്കാർ വെടിവെച്ചെന്നു കണക്കാക്കപ്പെടുന്നു. തിരയുടെ ഒഴിഞ്ഞ പൊതികളുടെ കണക്കെടുത്താണ് ഇങ്ങനെയൊരു കണക്കെടുപ്പു നടത്തിയത്. ബ്രിട്ടീഷുകാരുടെ ഔദ്യോഗിക കണക്കുകളനുസരിച്ച് 379 പേർ മരണമടഞ്ഞു, ആയിരത്തിലധികം ആളുകൾക്ക് പരുക്കേറ്റു. യഥാർത്ഥത്തിൽ ആയിരത്തിലധികം ആളുകൾ മരണപ്പെട്ടിട്ടുണ്ടെന്നു പറയപ്പെടുന്നു.
ഡയർ ഉദ്യോഗത്തിൽ നിന്നും പുറത്താക്കപ്പെട്ടു. ബ്രിട്ടീഷ് അനുകൂലികളായിരുന്ന ബ്രിട്ടനിലെ ആളുകൾക്കു മുമ്പിൽ ഡയർ ഒരു നായകനായി മാറി. ഇന്ത്യയിലെ ബ്രിട്ടീഷ് ഭരണത്തിന്റെ അന്ത്യം കുറിക്കപ്പെട്ട ചില സംഭവങ്ങളിലൊന്നായി ജാലിയൻവാലാബാഗ് കൂട്ടക്കൊല കണക്കാക്കപ്പെടുന്നു. ബ്രിട്ടീഷ് ഇന്ത്യയുടെ ചരിത്രത്തിലെ ഏറ്റവും നാണംകെട്ട സംഭവമായിരുന്നു ജാലിയൻവാലാബാഗിൽ നടന്നതെന്ന് മുൻപത്തെ ബ്രിട്ടീഷ് പ്രധാനമന്ത്രി ഡേവിഡ് കാമറൂൺ തന്റെ ഇന്ത്യാ സന്ദർശനത്തിനിടെ അഭിപ്രായപ്പെട്ടു.
ഒന്നാം ലോക മഹായുദ്ധം
ഒന്നാംലോകമഹായുദ്ധത്തിന്റെ സമയത്ത് ഇന്ത്യയിൽ നിന്നുള്ള പട്ടാളക്കാരെ ബ്രിട്ടൻ യുദ്ധത്തിനായി ഉപയോഗിച്ചിരുന്നു. ഏതാണ്ട് ഒന്നേകാൽ കോടി പട്ടാളക്കാർ ബ്രിട്ടനു വേണ്ടി യുദ്ധം ചെയ്തിരുന്നു. കൂടാതെ, ഭക്ഷണവും ആയുധസഹായവും എല്ലാം നാട്ടുരാജ്യങ്ങളിൽ നിന്നും സഹായമായി ബ്രിട്ടനു ലഭിച്ചിരുന്നു. ബംഗാൾ, പഞ്ചാബ് പോലുള്ള സ്ഥലങ്ങളിൽ കോളനിവിരുദ്ധസമരങ്ങളും അരങ്ങേറിയിരുന്നു. ഇത്തരം പ്രദേശങ്ങളിൽ സമാധാനപരമായ ഒരു ഭരണം ബ്രിട്ടീഷ് ഭരണാധികാരികൾക്കും സാധ്യമായിരുന്നില്ല.
യുദ്ധാനന്തരം
ഒന്നാംലോകമഹായുദ്ധത്തിനുശേഷം കടുത്ത ദുരിതമാണ് ഇന്ത്യയെ കാത്തിരുന്നത്. ജനങ്ങളിൽ കനത്ത നികുതി അടിച്ചേൽപ്പിക്കപ്പെട്ടു. 43,000 ത്തോളം ആളുകൾ യുദ്ധത്തിൽ കൊല്ലപ്പെട്ടു. ഇന്ത്യൻ പട്ടാളക്കാർ ബ്രിട്ടനെതിരേ യുദ്ധം ചെയ്യാൻ ആയുധങ്ങൾ രഹസ്യമായി കടത്തിക്കൊണ്ടു വന്നു. 1916 ൽ ലക്നൗ പാക്ട് ഉടമ്പടി പ്രകാരം കോൺഗ്രസ്സ് പാർട്ടി മുസ്ലിം ലീഗുമായി താൽക്കാലിക കരാറിലേർപ്പെട്ടു.
കൂട്ടക്കൊലയ്ക്കുള്ള കാരണങ്ങൾ
thumb|150px|ജാലിയൻവാലാബാഗ് സ്മാരകം 1919 മാർച്ചിൽ ബ്രിട്ടീഷ് ഗവണ്മെന്റ‌് റൗലറ്റ് ആക്റ്റ് എന്ന കരിനിയമം പാസ്സാക്കി. വാറന്റ് കൂടാതെ ആരെയും അറസ്റ്റ് ചെയ്യാനും വിചാരണ കൂടാതെ തുറുങ്കിലടയ്ക്കാനും ഈ നിയമം ഗവണ്മെന്റിന് അധികാരം നൽകി. ഇതിനെതിരെ രാജ്യവ്യാപകമായി പ്രക്ഷോഭങ്ങൾ അരങ്ങേറി. 1857ലെ സമരത്തെതുടർന്ന് തന്നെ ഇന്ത്യക്കാരെ സംശയത്തോടെയാണ് ബ്രിട്ടീഷുകാർ വീക്ഷിച്ചത്. ലാഹോർ ഗൂഢാലോചനാകേസിന്റെ വിചാരണാ സമയത്തുണ്ടായ മുന്നേറ്റ ശ്രമത്തെ ബ്രിട്ടീഷുകാർ ഭീതിരായാണ് നോക്കികണ്ടത്. കൂടാതെ റഷ്യൻ ആശയങ്ങളോടുള്ള ഇന്ത്യയിലെ യുവതലമുറയുടെ ആവേശം എന്നിവ ബ്രിട്ടീഷ് ഭരണാധികാരികളിൽ അസ്വസ്ഥതയുളവാക്കി. റൗളറ്റ് നിയമത്തിനെതിരേ പോരാടാൻ ഗാന്ധിജി ആഹ്വാനം ചെയ്തു. ഈ സമരപ്രഖ്യാപനത്തെ ഇന്ത്യയിലെ ജനങ്ങൾ ആവേശത്തോടെയാണ് സ്വീകരിച്ചത്. പഞ്ചാബിൽ സമരം അക്രമാസക്തമാവുകതന്നെ ചെയ്തു.
പഞ്ചാബിലെ കോൺഗ്രസ്സ് നേതാക്കളായിരുന്ന ഡോ.സത്യപാൽ, സെയ്ഫുദ്ദീൻ കിച്ച്ലു എന്നിവരെ പോലീസ് അറസ്റ്റ് ചെയ്ത് തടവിലാക്കി. . ഇരുവരും, ഗാന്ധിജിയുടെ അഹിംസാ സിദ്ധാന്തത്തിൽ അടിയുറച്ചു വിശ്വസിക്കുന്ന സ്വാതന്ത്ര്യസമരസേനാനികളായിരുന്നു. ഈ സംഭവത്തിൽ പ്രതിഷേധിച്ച്, 1919 ഏപ്രിൽ 10ന്‌ അമൃത് സറിൽ ഹർത്താലാചരിച്ചു.അമൃത് സറിൽ ഡെപ്പ്യൂട്ടി കമ്മീഷണറുടെ വീട്ടിലേക്കു നടന്ന പ്രതിഷേധ റാലിക്കു നേരെ പോലീസ് നിറയൊഴിച്ചു. ഇതിൽ രോഷകുലരായ ജനക്കൂട്ടം ബാങ്കുകൾക്കും സർക്കാർ സ്ഥാപനങ്ങൾക്കും തീവെച്ചു.അക്രമങ്ങളിൽ 5 യൂറോപ്യന്മാരും പോലീസ് വെടിവെപ്പിൽ ഇരുപതിലേറെ ഇന്ത്യക്കാരും കൊല്ലപ്പെട്ടു.
ഏപ്രിൽ 11 ന് തന്റെ സ്കൂളിലെ വിദ്യാർത്ഥികളെ സുരക്ഷിതമായി അവരുടെ വീടുകളിൽ എത്തിക്കാൻ ഏർപ്പാടുചെയ്തതിനുശേഷം തിരികെ വീട്ടിലേക്കു പോവുകയായിരുന്ന മാർഷെല ഷേർവുഡ് എന്ന മിഷണറി പ്രവർത്തകയെ ഒരു ഇടുങ്ങിയ വീഥിയിൽ വച്ച് കോപാക്രാന്തരായ ജനക്കൂട്ടം ആക്രമിച്ചു. സമീപവാസികളായ ആളുകൾ ആണ് അവരെ മരണത്തിൽ നിന്നും രക്ഷിച്ചത്. ഈ സംഭവത്തിൽ ഇന്ത്യാക്കാരോട് പ്രതികാരം ചെയ്യണമെന്ന് ജനറൽ ഡയർ തീർച്ചപ്പെടുത്തി. ഇന്ത്യാക്കാർ അവരുടെ ദൈവങ്ങളുടെ മുമ്പിൽ കുമ്പിടുന്നു, ഒരു ബ്രിട്ടീഷ് സ്ത്രീ ഹിന്ദു ദൈവങ്ങളെപ്പോലയാണെന്നും ഇന്ത്യാക്കാർ അവരുടെ മുന്നിൽ തലകുനിക്കുന്നത് താൻ കാണിച്ചുതരാമെന്നുമായിരുന്നു ഡയർ നടത്തിയ ഭീഷണി. എന്നാൽ ഡയറുടെ ഈ നീക്കത്തെ ഷേർവുഡ് എതിർക്കുക തന്നെ ചെയ്തു.
തൊട്ടടുത്ത ദിവസങ്ങളിൽ അമൃത്സർ നഗരം ഏറെക്കുറെ ശാന്തമായിരുന്നുവെങ്കിലും, പ്രാന്തപ്രദേശങ്ങളിൽ അക്രമം തുടരുന്നുണ്ടായിരുന്നു. വിപ്ലവകാരികൾ തീവണ്ടിപ്പാതകൾ മുറിച്ചു, വാർത്താവിതരണസംവിധാനം തകരാറിലാക്കി. ഏപ്രിൽ 13ന്‌ പഞ്ചാബിൽ പട്ടാള നിയമം ഏർപ്പെടുത്തി. പൊതുയോഗങ്ങളും ഘോഷയാത്രകളും നിരോധിച്ചു. നാലുപേരിലധികം കൂട്ടംകൂടുന്നതുപോലും നിരോധിച്ചു.
കൂട്ടക്കൊല
1919, ഏപ്രിൽ 13 സിഖുകാരുടെ ബൈശാഖി ഉത്സവ ദിനമായിരുന്നു. അന്ന് അമൃത് സറിനടുത്തുള്ള ജാലിയൻവാലാബാഗ് മൈതാനത്തിൽ പോലീസ് അതിക്രമങ്ങളിൽ പ്രതിഷേധിക്കാൻ ഒരു പൊതുയോഗം സംഘടിപ്പിച്ചു. ആയിരക്കണക്കിനു സിഖുകാരും, മുസ്ലിംമുകളും ഹിന്ദുക്കളും അന്ന് ജാലിയൻ വാലാബാഗിലെ മൈതാനിയിൽ തടിച്ചുകൂടിയിരുന്നു. ഇംഗ്ലീഷ് യുവതിയെ ഹിന്ദു ദൈവങ്ങളോട് ഉപമിച്ച ജനറൽ ഡയറുടെ പ്രസ്താവന ഒരു പാട് പ്രതിഷേധം ഉയർത്തിയിരുന്നു. ഇന്ത്യാക്കാരോടുള്ള ബ്രിട്ടന്റെ തരംതാണ വിവേചനമായാണ് ഇന്ത്യൻ സമൂഹം ആ പ്രസ്താവനയെ കണ്ടത്. ബ്രിട്ടീഷ് ഉദ്യോഗസ്ഥന്റെ ഈ പ്രസ്താവനക്കെതിരേ സമാധാനമായി പ്രതിഷേധിക്കാനാണ് അന്ന് ആ യോഗം കൂടിയത്.
യോഗം തുടങ്ങി ഏതാണ്ട് ഒരു മണിക്കൂർ കഴിഞ്ഞപ്പോൾ, അന്ന് അമൃത് സറിലെ സൈനിക കമാൻഡറായിരുന്ന ജനറൽ റജിനാൾഡ് ഡയർ, 90 അംഗങ്ങൾ വരുന്ന ഒരു ചെറിയ സായുധസേനയുമായി മൈതാനം വളഞ്ഞു. യന്ത്രവത്കൃതതോക്കുകൾ ഘടിപ്പിച്ച രണ്ട് വാഹനങ്ങൾകൂടി ആ സേനയോടൊപ്പം ഡയർ കൊണ്ടുവന്നിരുന്നു. എന്നാൽ മൈതാനത്തിലേക്കുള്ള വഴി തീരെ ചെറുതായിരുന്നതിനാൽ ആ വാഹനങ്ങൾ അകത്തേക്ക് പ്രവേശിപ്പിക്കാൻ കഴിഞ്ഞിരുന്നില്ല. ജാലിയൻവാലാബാഗ് മൈതാനം മതിലുകളാൽ ചുറ്റപ്പെട്ടതാണ്, മൈതാനത്തിലേക്കുള്ള വാതിലുകൾ തീരെ ഇടുങ്ങിയതുമാണ് അതിൽ തന്നെ പലതും സ്ഥിരമായി അടച്ചിട്ടിരിക്കുകയുമാണ്. പ്രധാന വാതിലാണ് താരതമ്യേന വലിപ്പം കൂടിയതെങ്കിലും, ആ പ്രവേശനവാതിൽ ഡയർ സൈനികരെക്കൊണ്ടും വാഹനത്തെക്കൊണ്ടും അടച്ചിരുന്നു.
യോഗം പിരിഞ്ഞുപോകാൻ മുന്നറിയിപ്പു നൽകാതെ തന്നെയാണ് ഡയർ വെടിവെപ്പിന് ഉത്തരവിട്ടത്. മീറ്റിങ്ങ് പിരിച്ചുവിടുക എന്നതിലുപരി ഇന്ത്യാക്കാരെ ഒരു പാഠം പഠിപ്പിക്കുവാനായിരുന്നു ആ നടപടിയെന്ന് ‍ഡയർ പിന്നീട് പറയുകയുണ്ടായി. വെടിക്കോപ്പുകൾ തീരുന്നതുവരെ വെടിവെക്കാൻ ഭടന്മാർക്ക് ഉത്തരവ് നൽകി. 1,650 തവണയാണ് പട്ടാളക്കാർ ജനക്കൂട്ടത്തിനു നേരെ വെടിവെച്ചത്. സംഭവത്തിനുശേഷം ഒഴിഞ്ഞു കിടന്ന തിരകളുടെ പൊതികളിൽ നിന്നുമാണ് ഈ കണക്ക് പിന്നീട് ലഭിച്ചത്. അപ്രതീക്ഷിതമായി വന്ന ഈ ദുരന്തത്തിൽ നിന്നും രക്ഷപ്പെടാനായി, ജനങ്ങൾ കൂട്ടത്തോടെ മൈതാനത്തിനകത്തുള്ള ഒരു ചെറിയ കിണറിലേക്ക് ചാടി. 120 മൃതശരീരങ്ങളാണ് ഈ ചെറിയ കിണറിൽ നിന്നുമാത്രമായി ലഭിച്ചത്.